title: Musō Jikiden Eishin-ryū

text: Eishin-ryū iaidōlla on katkeamaton, yli 450 vuoden perinne perustajastaan "Hayashizaki Jinsuke Minamoto no Shigenobu"sta tähän päivään. Tämä tekee sen yhdeksi vanhimmista kirjallisesti varmennetuista miekkailukoulukunnista.Musō Jikiden Eishin-ryū sisältää 45 yksinään tehtävää muotoa ja 45 parimuotoa. Osaa parimuotojen sarjoista kuitenkin harjoitellaan harvemmin ja vain edistyneiden harjoittelijoiden kesken.


title: Musō Jikiden Eishin-ryū

text: Yksin tehtävässä tekniikassa käytetään pitkää miekkaa.


title: Musō Jikiden Eishin-ryū

text: Perinteen harjoittelu aloitetaan kata-sarjalla, jota kutsutaan usein nimellä Ōmori-ryū. Tämä on ollut itsenäinen miekanvetokoulukunta jonka tyyliin liitti perinteen 17. päämies Ōe Masamichi (1852-1927). Japanista saattaa yhä löytyä Ōmori-ryūta itsenäisenä iai-perinteenä harjoittelevia. Tekniikkasarja suoritetaan polvi-istunnasta ("seiza").


title: Musō Jikiden Eishin-ryū

text: () koostuu seuraavista tekniikoista:


title: Musō Jikiden Eishin-ryū

text: () -sarjan on luonut Hasegawa Eishin ja sitä kutsutaan yleisesti nimellä Eishin-ryū. Tämä tekniikkasarja suoritetaan (poikkeuksena Makkō-kata) puoli-istuvasta asennosta eli "tatehiza"sta.


title: Musō Jikiden Eishin-ryū

text: Termi () voidaan kääntää perinteen sisimmäksi harjoitteluksi. Okuden -tekniikkasarja koostuu vaativista edistyneistä tekniikoista. Iwaza-sarja suoritetaan puoli-istuvasta asennosta eli ("tatehiza")sta.


title: Musō Jikiden Eishin-ryū

text: Tachiwaza-sarja suoritetaan seisaaltaan (poikkeuksena kolme Itomagoi-kataa jotka tehdään seiza-istunnasta)


title: Musō Jikiden Eishin-ryū

text: Termi () voidaan kääntää erityisiksi tekniikoiksi. Nämä eivät ole vanhaa perinnettä vaan Ōe Masamichin luomia tekniikoita. Lisäksi tekniikoihin kuuluvat Hayanuki ja tämän variaationa Katate Hayanuki. Nämä ovat Ōe Masamichin luoma tapa harjoitella Tatehiza no Buta.


title: Musō Jikiden Eishin-ryū

text: Jotkut perimyslinjat lukevat muunnelmat "Hayanami" ja "Raiden" tekniikoista mukaan Bangai"-sarjaan.


title: Musō Jikiden Eishin-ryū

text: Koulukuntaan kuuluu myös pariharjoituksia ("kumitachi", 組太刀). Näiden harjoittelu voi olla hyvinkin dōjō-kohtaista. Muiden kuin Tachi Uchi no Kurai ja Tsume Ai no Kurai -sarjojen hallitseminen on euroopassa harvinaista. Japanissa kumitachi-harjoittelu on yleisempää. Paritekniikoissa harjoitellaan miekan käytön lisäksi runsaasti tarttumisia ja vastustajan aseista riisumista. Parimuodot sisältävät monia tekniikoita sekä pitkälle että lyhyelle miekalle


title: Musō Jikiden Eishin-ryū

text: Joissain katoissa miekka on aloittaessa jo esillä, toisissa taas tekniikka alkaa miekan vedolla. Parikatoja harjoitellaan yleensä puisilla miekoilla. Ylemmät dan-arvot saattavat harjoitella myös terävillä miekoilla.


title: Musō Jikiden Eishin-ryū

text: () on ensimmäinen parimuotojen sarja Eishin-ryūssä. Sekä opettaja- että oppilaspuoli käyttävät vain pitkää miekkaa. Tekniikat lähtevät seisovasta asennosta. Sarjasta on kaksi versiota; alkuperäinen sekä Ōe Masamichin muotoilema versio.


title: Musō Jikiden Eishin-ryū

text: Perinteisessä versiossa (kutsutaan myös nimellä Koden Tachi Uchi no Kurai) sarjasta on kymmenen tekniikkaa


title: Musō Jikiden Eishin-ryū

text: Ōe Masamichin muokkaamassa versiossa on seitsemän tekniikkaa


title: Musō Jikiden Eishin-ryū

text: () on Eishin-ryūn toinen parikatasarja. Sekä opettaja että oppilas käyttävät pitkää miekkaa. Tekniikat aloitetaan joko "tatehiza"-istunnasta tai seisovasta asennosta.


title: Musō Jikiden Eishin-ryū

text: () on Eishin-ryūn kolmas parikatasarja. Sekä pitkää- että lyhyttä miekkaa (daishō) käytetään. Tekniikat aloitetaan "tatehiza"-istunnasta.


title: Musō Jikiden Eishin-ryū

text: ()on Eishin-ryūn neljäs parikatasarja. Sekä pitkää että lyhyttä miekkaa (daishō) käytetään. Tekniikat aloitetaan seisten.


title: Musō Jikiden Eishin-ryū

text: () on Eishin-ryūn viides parikatasarja ja sisältää kymmenen tekniikkaa. Ensimmäisissä neljässä oppilaalla eli "shidachi"lla on aseena lyhyt miekka eli "kodachi" kun opettajalla eli "uchidachi"lla on aseenaan pitkä miekka. Lopuissa kuudessa tekniikassa molemmilla on aseinaan pitkä miekka.


title: Ramón Calderón

text:
Ramón Calderón Ramos (s. 26. toukokuuta 1951 Palencia, Palencian maakunta, Espanja) on espanjalainen asianajaja ja urheiluseura Real Madridin entinen puheenjohtaja (2006–2009).
__notoc__


title: Ramón Calderón

text: Calderón opiskeli lakia Navarran yliopistossa, josta valmistui vuonna 1975. Vuotta myöhemmin hän muutti Madridiin perustaakseen oman asianajotoimiston. Real Madridin jäsen () Calderónista tuli vuonna 1979, ja hän kantaa seuran jäsenkorttia numero 14 878. Vuonna 1991 Calderón oli ehdolla Real Madridin varapuheenjohtajaksi puheenjohtajaehdokas Alfonso Ussían kampanjassa ja neljä vuotta myöhemmin hän oli pääsihteerinä Florentino Pérezin ehdokkuudessa. Vuonna 2002 Calderón valittiin seuran hallitukseen.


title: Ramón Calderón

text: Real Madridin puheenjohtajaksi Calderón valittiin 2. heinäkuuta 2006. Hän sai vaalissa 8 344 ääntä, vain 246 enemmän kuin toiseksi tullut Juan Palacios ja 1 642 enemmän kuin kolmanneksi tullut Juan Miguel Villar Mir. Vaalin tulos aiheutti keskustelua pitkälti vuoden 2007 puolelle, sillä kaksi päivää ennen vaalia Calderón ja toinen ehdokas Arturo Baldasano esittivät postiäänten tilapäistä hylkäämistä mahdollisten epäjohdonmukaisuuksien vuoksi. Lopullinen päätös tuli 1. helmikuuta 2007, kun paikallinen tuomari katsoi asian Calderónin hyväksi ja määräsi kaikki 10 511 postiääntä hylättäväksi. Calderón seurasi tehtävässä Luis Gómez-Montejanoa ja Fernando Martín Álvarezia, jotka palvelivat yhteensä vain noin neljä kuukautta Florentino Pérezin (2000–2006) eroamisen jälkeisessä siirtymävaiheessa.


title: Ramón Calderón

text: Puheenjohtajana Calderón nimitti jalkapallotoimenjohtajaksi entisen pelaajan Predrag Mijatovićin, junioritoimenjohtajaksi niin ikään entisen pelaajan Míchelin ja edustusjoukkueen valmentajaksi Real Madridia jo kaudella 1996–1997 menestyksekkäästi luotsanneen Fabio Capellon. Calderón ja Mijatović vahvistivat joukkuetta muun muassa Fabio Cannavarolla, Ruud van Nistelrooylla ja Mahamadou Diarralla sekä eteläamerikkalaisnuorukaisilla Marcelolla, Fernando Gagolla ja Gonzalo Higuaínilla, mutta Calderónin ”vaalilupauksista” Kakásta, Cesc Fàbregasista ja Arjen Robbenista seura sai hankittua vain jälkimmäisen vuotta myöhemmin.


title: Ramón Calderón

text: Capellon johdolla Real Madridin jalkapallojoukkue saavutti kaudella 2006–2007 Espanjan pääsarjan Primera Divisiónin mestaruuden, joka oli seuran ensimmäinen pokaali sitten vuoden 2003. Mestaruudesta huolimatta Capello sai mennä kesällä 2007 ja hänen tilalleen palkattiin saksalainen Bernd Schuster. Schuster uusi sarjamestaruuden ja toi myös Espanjan supercupin mestaruuden vuonna 2008. Myös seuran koripallojaostolla meni Calderónin alaisuudessa hyvin, kun Joan Plazan valmentama joukkue edustusjoukkue voitti ACB-liigan ja ULEB Cupin mestaruuden vuonna 2007.


title: Ramón Calderón

text: Tammikuussa 2007 Calderón aiheutti närää yliopisto-opiskelijoille pitämänsä puheen vuoksi. Puheessaan Calderón kuvaili seuransa pelaajia muun muassa turhamaisiksi, itserakkaiksi ja sivistymättömiksi. Nimeltä hän mainitsi muutamaa päivää aikaisemmin jättisopimuksen yhdysvaltalaisen Los Angeles Galaxyn kanssa tehneen David Beckhamin, josta hänen mukaansa tulee vain ”keskinkertainen Hollywood-näyttelijä, jota mikään muu seura ei halunnut”. Osansa sai myös seuran kotistadionin Santiago Bernabéun yleisö, jota Calderón kritisoi passiiviseksi. Puhe nauhoitettiin ja päätyi myöhemmin kansallisen radioaseman lähetykseen.


title: Ramón Calderón

text: Kausi 2008–2009 oli Calderónille skandaalinkäryinen. Kesällä 2008 herätti huomiota Calderónin ja Real Madridin toiminta siirtomarkkinoilla. Seura oli läpi kesän Manchester Unitedin portugalilaisen Cristiano Ronaldon kintereillä, mutta pelaaja jäi lopulta entiseen seuraansa ja Real Madridin vahvistukset vähäisiksi. Calderón ajautui aiheesta ajoittain avoimeen sananvaihtoon Unitedin managerin Alex Fergusonin kanssa median välityksellä. Joulukuun alussa junioritoimenjohtaja Míchel erosi omasta tahdostaan ja muutamaa päivää myöhemmin päävalmentaja Bernd Schuster erotettiin huonojen tulosten vuoksi.


title: Ramón Calderón

text: Tammikuussa 2009 Calderón joutui keskelle uutta äänestysselkkausta, kun urheilusanomalehti "Marca" paljasti seuran joulukuussa 2008 järjestettyyn yleiskokoukseen osallistuneen äänioikeudettomia henkilöitä, jotka äänestivät Calderónin puolesta tiukaksi menneessä budjettiäänestyksessä. Calderón vakuutti olevansa tietämätön asiasta ja seura erotti kaksi sosiaaliasioista vastannutta työntekijäänsä, mutta myöhemmin "Marca" todisti valokuvin osan henkilöistä kuuluneen Calderónin ja hänen perheensä lähipiiriin. Calderón erosi lopulta tehtävästään 16. tammikuuta 2009. Hänen paikkansa otti hänen varapuheenjohtajanaan toiminut Vicente Boluda, ja kesäkuussa 2009 entinen puheenjohtaja Florentino Pérez teki paluun tehtävään.


title: Ramón Calderón

text: Calderón on naimisissa Teresa Galán Otamendin kanssa. Parilla on kolme lasta, Leticia, Jaime ja Mariana.


title: The Gallery

text: The Gallery on death metal -yhtye Dark Tranquillityn vuonna 1995 julkaistu toinen studioalbumi. Albumia pidetään yhtenä niin sanotun Göteborg-soundin merkkiteoksina In Flamesin The Jester Racen ja At the Gatesin Slaughter of the Soulin rinnalla.


title: Great Smoky Mountainsin kansallispuisto

text: Great Smoky Mountainsin kansallispuisto () on Yhdysvaltojen Pohjois-Carolinan ja Tennesseen osavaltioissa sijaitseva kansallispuisto. Se perustettiin 15. kesäkuuta vuonna 1934. Virallisesti se julistettiin kansallispuistoksi vasta kuusi vuotta myöhemmin vuonna 1940. Puisto saa nimensä Appalakkien vuorijonoon kuuluvan Great Smoky Mountains -vuoriston mukaan. Puiston 2 110 km² laajuista alaa hallinnoi maan muiden kansallispuistojen tapaan National Park Service. Great Smoky Mountainsin kansallispuisto on vuodesta 1983 lähtien kuulunut UNESCOn maailmanperintöluetteloon.


title: Polttolaiva

text: Polttolaiva oli purjelaivojen aikakaudella käytetty taisteluväline.


title: Polttolaiva

text: Eräs ensimmäisiä sen käyttäjiä oli Sir Francis Drake; Calaisin taistelussa hän täytti neljä pahiten vaurioitunutta pientä alustaan palavilla aineilla, hinautti ne ankkuroituneen espanjalaisen Voittamattoman Armadan lähelle ja sytytti polttolaivat; tuloksena oli paniikki vastapuolella ja taistelun ratkaisu.


title: Polttolaiva

text: Polttolaivana käytettiin yleensä pienikokoista prikiä tai kuunaria; alus lastattiin täyteen pikeä, tappuroita ja muita mahdollisimman kovalla liekillä palavia aineita. Ruumanluukut jätettiin auki vedon lisäämiseksi.


title: Polttolaiva

text: Yleensä erillisellä palkkiolla tehtäväänsä kannustettu vapaaehtoinen miehistö, joka oli supistettu pienimmäksi mahdolliseksi, ohjasi aluksen kohti ankkuroitua vihollislaivaa tai -laivastoa; kun oli varmaa, että polttolaiva osuisi tarkoitettuun kohtaan, lasti sytytettiin palamaan. Loputkin luukut ja tykkiportit avattiin vedon lisäämiseksi. Pääosa miehistöstä evakuoitiin nyt isommalla perässä hinatulla veneellä, vain pari miestä jäi aivan viime hetkeen asti hoitamaan ruoria. Kun osuminen oli jo vuorenvarmaa, ruori kiinnitettiin varta vasten asennetuilla lukkotapeilla paikalleen ja viimeiset miehet poistuivat jollalla.


title: Polttolaiva

text: Osuessaan vihollislaivaan palava polttolaiva sytytti senkin palamaan, ja tällaisen palon sammuttaminen oli likipitäen mahdotonta. Siksi menetelmä olikin äärimmäisen pelätty; englantilaisista tuli sen käytön varsinaisia asiantuntijoita. Menetelmä syrjäytyi konealusten tullessa, koska nämä pystyivät tarvittaessa väistämään polttolaivaa. Viimeisen kerran polttolaivoja käytettiin Krimin sodassa.


title: Skydancer

text: Skydancer on death metal -yhtye Dark Tranquillityn vuonna 1993 julkaistu debyyttialbumi. Albumilla laulaa nykyinen In Flamesin vokalisti Anders Fridén.


title: Choeung Ek

text: Choeung Ekin kuoleman kentät sijaitsevat noin 17 kilometriä Kambodžan pääkaupunki Phnom Penhistä etelään. Punaisten khmerien hallinnon aikana tuhansien Tuol Slengissä olleiden vangin elämä päättyi, kun heidät kuljetettiin teloitettaviksi Choeung Ekin kuolemankentille. Kyse oli raa’asta teurastuksesta: kallisarvoisia luoteja säästääkseen vanginvartijat yleensä hakkasivat vangit kuoliaaksi lapioilla tai hakuilla ennen kuin viskasivat ruumiit valtaviin joukkohautoihin. Joukkohautoja on alueelta löydetty kaikkiaan 129 kappaletta. Vuonna 1998 uhrien muistolle pystytettiin paikalle muistokappeli, stupa. Muistokappelin keskellä on lasivitriinien takana esillä yli 8 000 uhrin pääkallot.


title: Choeung Ek

text: Paikalla oli alkujaan puutarha ja kiinalainen hautausmaa.


title: Choeung Ek

text: Tapahtumat ovat olleet aiheena Roland Joffén ohjaamalle elokuvalle "Kuoleman kentät".


title: Aalto-yliopisto

text: Aalto-yliopisto (lyhenne Aalto, , ) on pääosin Espoossa ja Helsingissä sijaitseva kansainvälinen yliopisto, joka toimii tekniikan, kauppatieteiden ja taiteen aloilla. Toimintansa se aloitti 1. tammikuuta 2010 kolmen aikaisemmin itsenäisen korkeakoulun Helsingin kauppakorkeakoulun, Taideteollisen korkeakoulun ja Teknillisen korkeakoulun yhdistyessä.


title: Aalto-yliopisto

text: Opiskelijoita Aalto-yliopistossa on noin 17 500 ja henkilöstöä noin 4 000, joista professoreita noin 390. Aalto-yliopiston tavoitteena on antaa uudenlaisia mahdollisuuksia monialaiseen opiskeluun ja tutkimukseen sekä tuottaa ratkaisuja yhteiskuntien haasteisiin korkeatasoisen tutkimuksen ja opetuksen kautta. Aalto-yliopistolla on myös kansallinen erityistehtävä tukea Suomen menestymistä.


title: Aalto-yliopisto

text: Yliopiston monitieteellisiä hankkeita ovat muun muassa Design Factory ja Media Factory. Niin kutsutut osaamisen pajat ovat oppimis-, opetus- ja tutkimusympäristöjä, joissa akateemiset työryhmät ja projektit sekä yritykset tai julkiset yhteisöt tekevät yhteistyötä. Tavoitteena on edistää kansainvälisyyttä, avointa innovointia ja poikkitieteellisyyttä sekä uusia opetuksen ja oppimisen tapoja. Pajoissa syntyvää tutkimustietoa hyödynnetään opetuksessa.


title: Aalto-yliopisto

text: Aalto-yliopisto määrittelee myös yrittäjyyden edistämisen tärkeänä tavoitteena. Yliopiston ympärille on kasvanut merkittävä innovaatiokeskittymä, joka lukeutuu yhdysvaltalaisen Massachusetts Institute of Technologyn (MIT) teettämän selvityksen mukaan maailman viiden lupaavimman yliopistopohjaisen innovaatioekosysteemin joukkoon. Yliopiston piirissä toimii muun muassa Startup Sauna -kiihdyttämö, Startup Center -kiihdyttämö ja Aaltoes-yrittäjyysyhteisö. Yrittäjyyden koulutusta yliopisto tarjoaa muun muassa Aalto Ventures Program -ohjelman kautta.


title: Aalto-yliopisto

text: Aalto-yliopisto jakaantuu seuraaviin korkeakouluihin:


title: Aalto-yliopisto

text: Näistä insinööritieteiden, kemian tekniikan, perustieteiden ja sähkötekniikan korkeakoulut syntyivät alkuperäisen Teknillisen korkeakoulun jakamisen tuloksena vuoden 2011 alussa.


title: Aalto-yliopisto

text: Vuoden 2012 alusta yhdistyneet Taideteollisen korkeakoulun ja Insinööritieteiden korkeakoulun arkkitehtuurin laitos saivat yhteiseksi nimekseen Aalto-yliopiston taiteiden ja suunnittelun korkeakoulu. Ruotsinkielisestä ja etenkin englanninkielisestä nimestä nousi häly, ja opiskelijoiden vaatimuksesta ne muutettiin muotoon Aalto-universitetets högskola för konst, design och arkitektur ja Aalto University School of Arts, Design and Architecture. Hylätyt muodot olivat Högskolan för konst och kreativitet vid Aalto-universitetet ja Aalto University School of Arts and Creativity


title: Aalto-yliopisto

text:
Aalto-yliopiston hallitukseen kuuluu seitsemän jäsentä, ja sen puheenjohtaja on Anne Brunila. Hallituksen muut jäsenet ovat:Kaikki hallituksen jäsenet tulevat yliopiston ulkopuolelta ja heillä jokaisella on tohtorin tutkinto.
Ensimmäinen hallitus oli Helsingin kauppakorkeakoulun, Taideteollisen korkeakoulun ja Teknillisen korkeakoulun hallitusten valitsema. Nykyisin hallituksen valitsee Aalto-yliopiston akateemisten asiain komitea.


title: Aalto-yliopisto

text: Aalto-yliopiston logo on musta kirjain A, jota seuraa jokin merkeistä !, ? ja ", joka on joko punainen, keltainen tai sininen. Käytössä yksi näistä yhdeksästä mahdollisesta vaihtoehdosta valitaan satunnaisesti.


title: Aalto-yliopisto

text: Hanke perustuu valtakunnalliseen korkeakoulujen rakenteellisen kehittämisen toimenpideohjelmaan. Lähtötilanteessa Suomessa oli 21 yliopistoa tai korkeakoulua 11 paikkakunnalla, sekä 1990-luvulla perustetut 31 ammattikorkeakoulua 24 paikkakunnalla. Tämä nähtiin yleisesti liian suureksi määräksi, varsinkin ottaessa huomioon tuleva nuorisoikäluokkien pieneneminen ja voimakas kaupungistuminen. Hankkeella oli alkuvaiheessa useita työnimiä kuten "Innovaatioyliopisto", "Huippuyliopisto" ja "Aalto-korkeakoulu".


title: Aalto-yliopisto

text: Aalto-yliopiston yhtenä tavoitteena on maailmanluokan tutkimusyliopiston muodostaminen niillä aloilla, joilla Aalto toimii. Aalto yltääkin monilla avainalueillaan maailman 200 parhaan yliopiston joukkoon alakohtaisissa rankingeissa. Myös nuorten, alle 50-vuotiaiden yliopistojen joukossa Aalto on arvioitu maailman 7. parhaaksi yliopistoksi vuonna 2017. Kokonaisrankingeissa paras suomalainen yliopisto löytyy tutkimuksesta tai rankingista riippuen noin sadan paikkeilta. Vuonna 2015 Aalto-yliopisto oli esimerkiksi Shanghain Jiao Tong -yliopiston yliopistorankingin (ARWU) mukaan maailman 401.–500. paras yliopisto. Times Higher Educationin (THE) luokittelussa Aalto ylsi vuonna 2016 maailmanlistan luokkaan 251.–300 ja Euroopan listan sijaluokkaan 121.–130. paras yliopisto. Keväällä 2016 kolme tieteen akateemikkoa ja heidän lisäkseen seitsemän Suomen Akatemian nimeämää akatemiaprofessoria työskenteli Aalto-yliopistolla.


title: Aalto-yliopisto

text: Hallitus ehdotti Aalto-yliopiston hallinnon mukaista säätiömallia muillekin yliopistoille maaliskuussa 2008. Yliopistot ovat vuodesta 2010 alkaen olleet julkisoikeudellisia laitoksia tai yksityisoikeudellisia säätiöitä. Mallissa valtioneuvosto määrää hallituksen viisi jäsentä ja elinkeinoelämä kaksi. Yliopisto saa valtiolta 2,5 kertaa niin paljon peruspääomaa kuin se saa kerättyä yksityisiltä rahoittajilta.


title: Aalto-yliopisto

text: Taideteollisen korkeakoulun rehtori Yrjö Sotamaa ehdotti Taideteollisen korkeakoulun lukuvuoden avajaisissa 2005, että Taideteollinen korkeakoulu, Teknillinen korkeakoulu ja Helsingin kauppakorkeakoulu pitäisi yhdistää kolmen kampuksen innovaatioyliopistoksi. Ehdotuksen mukaan ”pienen Suomen olisi näin mahdollisuus olla innovatiivisuuden terävimmässä kärjessä, kun muut vasta opettelevat muotoilun kytkemistä innovaatio- ja liiketoiminnan kehittämiseen”. Tuolloin Teknillisen korkeakoulun hallitus koki mainittujen kolmen alan tutkimusyhteistyön hedelmälliseksi, mutta suositteli ensi alkuun vain yhteistyön tiivistämistä.


title: Aalto-yliopisto

text: Uusi yliopisto syntyi alun perin opetusministeriön suunnitteluryhmän 19. helmikuuta 2007 opetusministeri Antti Kalliomäelle jättämästä esityksestä. Tavoitteena oli muodostaa maailmanluokan tutkimusyliopisto, jonka toiminnassa ensi sijalla on yliopiston tutkimus- ja opetustehtävä. Aalto-yliopiston toteuttamisesta sovittiin Vanhasen II hallituksen hallitusohjelmassa huhtikuussa 2007. Valtio sitoutui sijoittamaan Aalto-yliopiston säätiövaroihin 500 miljoonaa euroa, mikäli ulkopuolista rahaa saatiin 200 miljoonaa.


title: Aalto-yliopisto

text: Opetusministeri Sari Sarkomaa asetti 5. heinäkuuta 2007 johtoryhmän ohjaamaan "innovaatioyliopistoprojektin" valmistelutyötä. Suomen hallitus teki innovaatioyliopiston perustamisesta periaatepäätöksen 27. marraskuuta 2007. Uusi yliopisto aloitti toimintansa 1. tammikuuta 2010. Sarkomaan johtama raati valitsi yliopistolle virallisen nimen. Ehdotuksia tuli kilpailussa 1 600. Nimeksi valittiin 29.5. Aalto-korkeakoulu. Uuden yliopistolain luonnoksessa nimi muutettiin kuitenkin Aalto-yliopistoksi. Nimi on kunnianosoitus yhdelle kansainvälisesti tunnetuimmista suomalaisista, Alvar Aallolle. Aalto yhdisti muotoilun ja teollisuuden, kun hän työskenteli A. Ahlström Osakeyhtiölle.


title: Aalto-yliopisto

text:
Financial times julkaisi 29. maaliskuuta 2009 laajan artikkelin Aalto-yliopistosta: Aalto-yliopisto vie poikkitieteellisyyden uudelle tasolle.
Kalifornian Piilaakson innovaatioasiantuntija Curtis Carlson ylistää Suomen Aalto-yliopistoa. "Maailman ensimmäinen innovaatioyliopisto osoittaa, että Suomi haluaa olla johtava innovaatiomaa", Curtis sanoo.


title: Aalto-yliopisto

text: Uusi huippuyliopistomalli, jossa samassa yliopistossa on perustieteiden, tekniikan, kaupan ja taiteen tutkimusta, on suomalaisten oma idea ja on herättänyt suuren innostuksen lisäksi myös huolta koulun tieteellisestä tasosta.


title: Aalto-yliopisto

text: Aalto-yliopistohanke nostatti kritiikkiä pienten ja keskisuurten yliopistojen keskuudessa, jotka olivat huolissaan varainkeruusta ja budjeteistaan. Lisäksi ihmetystä herätti se, että kansainvälisissä vertailussa paremmin pärjänneet suomalaiset yliopistot tulisivat saamaan vähemmän valtion tukea kuin huonommin menestynyt Aalto-yliopisto. Myös Aalto-yliopiston markkinoiminen huippuyliopistona on herättänyt huomiota; brittiläisen QS-tutkimusyhtiön mukaan yliopisto tuskin tulee sijoittumaan kansainvälisissä vertailuissa paremmin kuin Teknillinen Korkeakoulu. Hanke herätti ihmetystä myös oikeusoppineiden kesken, jotka ihmettelivät yliopiston muodostamista ennen kuin sen perustamisen mahdollistava lainsäädäntö oli edes valmis.


title: Aalto-yliopisto

text: Taideylioppilaskunnat, etenkin Taideteollisen korkeakoulun ylioppilaskunta TOKYO, vastustivat yhdistämishanketta sen esitetyssä muodossa ja huomauttivat taiteellisten sisältöjen olevan vaarassa karsiutua uudessa asetelmassa. Yliopistohanketta vastustava Pro Arte -verkosto julkisti 12. huhtikuuta 2007 hanketta vastustavan vetoomuksen, jonka allekirjoitti yli 5 000 ihmistä- Ylioppilaskunnat sekä Suomen ylioppilaskuntien liitto esittivät työryhmän ehdotukseen muutoksia, jotka koskivat muun muassa säätiöpohjaisuutta, hallintomallia, oikeushenkilöasemaa sekä rehtorin valintatapaa. Hanketta kritisoivia mielenosoituksia järjestettiin kolme. Helsingissä järjestettiin 23. toukokuuta 2008 Eduskuntatalolla mielenosoitus sivistysyliopiston puolesta. Mielenosoituksessa vaadittiin hankkeen jäädyttämistä.


title: Aalto-yliopisto

text: Eduskunnan perustusvaliokunta näki lausunnossaan 13.5.2009 , että yliopistohallitusten ulkopuolinen enemmistö on ristiriidassa perustuslain kanssa. Lisäksi perustuslakivaliokunta näki, että "Aalto-yliopiston säädekirja on allekirjoitettu kesäkuussa 2008 ja TTY-säätiön säädekirja helmikuussa 2009. Lisäksi ainakin Aalto-yliopistolle on jo valittu myös hallitus. Hallituksen esitys uudeksi yliopistolaiksi on annettu helmikuun lopussa 2009. Valiokunta pitää erikoisena, että yksinomaan säätiölakiin turvautuen on edetty nykyiseen vaiheeseen, ennen kuin säätiöyliopistoille on luotu perustuslain 123 §:ssä edellytetty lainsäädännöllinen pohja yliopistolakia uudistamalla ja ennen kuin perustuslakivaliokunnalla on ollut tilaisuus lausua käsityksensä uuden yliopistomallin perustuslainmukaisuudesta."


title: Aalto-yliopisto

text: Lausuntonaan uudesta yliopistolaista perustuslakivaliokunta esitti, että "lakiehdotukset voidaan käsitellä tavallisen lain säätämisjärjestyksessä, 1. lakiehdotus kuitenkin vain, jos valiokunnan sen 15 §:stä sekä sen 1 §:ssä tarkoitettuja säätiöyliopistoja koskevasta sääntelystä esittämät valtiosääntöoikeudelliset huomautukset otetaan asianmukaisesti huomioon."Aalto-yliopistosta on peräisin monia suomalaisia yrityksiä.


title: Kalervo Kallio

text: Niilo Kalervo Kallio (28. maaliskuuta 1909 Nivala – 2. marraskuuta 1969 Helsinki) oli suomalainen kuvanveistäjä. Kalliota on kuvattu kansainvälistyvän ajan kansainväliseksi taiteilijaksi, joka matkusteli tilaustöitä tehden muun muassa Yhdysvalloissa, Euroopassa ja Afrikassa. Ulkomailla häntä työllistivät muotokuvatilaukset ja kotimaassa suuret muistomerkkihankkeet.


title: Kalervo Kallio

text: Kallion isä oli presidentti Kyösti Kallio. Kalervo Kallio on Walter Runebergin ohella toinen kuvanveistäjä, joka on tehnyt oman isänsä muistomerkin Helsingissä.


title: Fiction

text: Fiction on melodisen death metal -yhtye Dark Tranquillityn 17. huhtikuuta 2007 julkaistu kahdeksas studioalbumi. Levyltä on julkaistu videona kappale ”Focus Shift”. "Fiction" debytoi Suomen albumilistalla sijalla 19.


title: Musō Shinden-ryū

text: Musō Shinden-ryū () on yksi yleisimmin harjoiteltavista iaidō-koulukunnista maailmassa. Juurensa Musō Shinden-ryūlla on Musō Jikiden Eishin-ryūssa, josta kyseinen tyylisuunta ("ryū-ha") haarautui 1700-luvulla kahden kilpailevan päämestarin (soke) erimielisyyksien johdosta. Eishin-ryūn (Shimomura-ha) ryūhasta Nakayama Hakudō kehitti nykyisen "Musō Shinden-ryū"n koska hänellä ei ollut Eishin-ryūn opetusoikeutta. Nakayama Hakudō (1869–1958) toimi päämestarina Musō Shinden-ryūssa.Lähde:


title: Valkeakosken kanava

text: Valkeakosken kanava on Valkeakosken kaupungin keskustassa sijaitseva Mallasveden ja Vanajaveden yhdistävä 495 metriä pitkä kanava. Kanava rakennettiin 1866–1869 jolloin siihen tuli 2 sulkua joiden pituudet olivat 35,6 metriä ja leveydet 7,55 metriä. Kanavan kautta alkoi heti sen valmistuttua vilkas tavaraliikenne jota tosin haittasi laivareitin matala noin 1,5 metrin syväys.


title: Valkeakosken kanava

text: Uittoliikenteen lisääntyessä 1950-luvulla vanha kanava osoittautui huonosti tähän käyttöön sopivaksi ja niinpä sen eteläpuolelle rakennettiin 1950–1955 uusi uittokanava jossa oli yksi 160 metriä pitkä, 8 metriä leveä ja 2,5 metrin syvä sulku. Vanha kanava täytettiin maalla uuden kanavan valmistuttua.


title: Valkeakosken kanava

text: Uitot loppuivat Valkeakosken kanavassa 1960-luvun lopulla ja siitä lähtien se on palvellut lähinnä huviveneliikennettä. 2000-luvun alussa myös osa täytetystä vanhasta kanavasta kaivettiin esiin ja siitä tehtiin matkailunähtävyys.


title: Niklas Sundin

text: Niklas Sundin (s. 13. elokuuta 1974) on ruotsalainen muusikko. Hän soittaa kitaraa yhtyeissä Dark Tranquillity ja Laethora.


title: Niklas Sundin

text: Sundin oli yksi Dark Tranquillityn perustajajäsenistä. Dark Tranquillityn ohella hän on soittanut kitaraa vuosina 1993–1995 Hammerfallissa ja tehnyt sanoituksia In Flamesille. Sundin on ammatiltaan graafinen suunnittelija ja on suunnitellut lukuisille yhtyeille kansitaidetta. Sundin on suunnitellut Dark Tranquillityn levyjen kansikuvat vuodesta 1999 lähtien. Hän on suunnittelustudio Cabin Fever Median perustaja.


title: Tom McEvoy

text: Tom McEvoy (s. 14. marraskuuta 1944, Grand Rapids, Michigan) on yhdysvaltalainen pokeriammattilainen ja -kirjailija. Hän on vuoden 1983 World Series of Pokerin (WSOP) pääturnauksen voittaja.


title: Tom McEvoy

text: McEvoy oli alkuperäiseltä ammatiltaan kirjanpitäjä, mutta hän siirtyi pokeriammattilaiseksi vuonna 1978. McEvoy voitti pokerin epävirallisen maailmanmestaruuden eli WSOP:n pääturnauksen vuonna 1983 lyöden lopussa seitsemän tuntia kestäneen kaksinpelin jälkeen Rod Peaten. Se oli WSOP-historian pisin kaksinpeli aina vuoteen 2006 asti. McEvoy oli ensimmäinen satelliittiturnauksen kautta pääturnaukseen selvinnyt ja sen voittanut pelaaja. McEvoy ansaitsi kisasta 540 000 dollaria. Kaikkiaan McEvoy on voittanut neljä WSOP-ranneketta ja osallistuu turnauksiin edelleen - hän sijoittui rahoille muun muassa vuoden 2006 pääturnauksessa.


title: Tom McEvoy

text: Vuonna 1995 McEvoy voitti Inglewoodissa pelatun World Championship of H.O.R.S.E. -turnauksessa sekä razz- että omaha hi/lo -kisan. Maaliskuussa 2005 McEvoy oli ykkönen Professional Poker Tourilla (PPT) Bay 101 Shooting Stars of Poker -turnauksen päätöspäivänä. Hän ansaitsi voitostaan 225 000 dollaria.


title: Tom McEvoy

text: Tom McEvoy vastustaa tupakanpolttoa turnauksissa. Vuonna 1998 hän auttoi ensimmäisen savuttoman pokeriturnauksen järjestämisessä. Vastustuksesta huolimatta turnaukseen osallistui paljon pelaajia ja näin ollen vahvisti, että savuttomat turnaukset ovat tarpeellisia. Vuodesta 2002 WSOP on ollut savuton turnaus.


title: Tom McEvoy

text: McEvoy on kirjoittanut yksin ja yhdessä muiden kanssa (muun muassa T. J. Cloutier, Brad Daugherty, Don Vines ja Max Stern) useita pokerikirjoja. Hän on kolumnistina "CardPlayer"-lehdessä ja edustaa PokerStars-nettipokerihuonetta. Toukokuussa 2007 Mc Evoyn pokeriuran turnausansiot ylittivät 2,6 miljoonaa dollaria.


title: Phú Quốc

text: Phú Quốc on Vietnamille kuuluva saari, joka sijaitsee Siaminlahdella aivan Kambodžan rannikon edustalla. Saaren pääkaupunki on nimeltään Dương Đông. Saaren eteläosassa sijaitsee An Thoin satamakaupunki. Phú Quốcin väkiluku on nykyään noin 75 000, yli kymmenkertainen verrattuna vuoteen 1975, jolloin saarella asui vain 5 000 henkilöä. Kolmionmuotoinen saari on 50 km pitkä ja leveimmältä kohdaltaan vain 25 km, pinta-alaa sillä on 597 neliökilometriä. Hallinnollisesti Phú Quốc kuuluu Kiên Giangin maakuntaan.


title: Phú Quốc

text: Koko eteläinen Vietnam kuului vielä 1600-luvulla Khmerien kuningaskuntaan, kunnes vietnamilaiset valloittivat alueen itselleen. Kiista saaren (khmerinkieliseltä nimeltään Koh Tral) omistuksesta jatkuu kuitenkin edelleen.


title: Phú Quốc

text: Vielä 1990-luvun puolivälissä saarella toimi vain kaksi melko alkeellista hotellia, ja vain toisella niistä oli lupa ottaa vastaan ulkomaisia vieraita. Armeija valvoi tiukasti aluetta ja liikkuminen oli rajoitettua. Phú Quốcin pohjoisrannalla sijaitsee edelleen peräti kuusi Vietnamin armeijan tukikohtaa. Saaren eteläkärjessä sijaitsee merivoimien tukikohta. Matkailu on kuitenkin noussut saaren yhdeksi pääelinkeinoksi.


title: Phú Quốc

text: Muita tärkeitä elinkeinoja ovat kalastus ja pippurinviljely. Kalastuksesta saa elantonsa valtaosa Phú Quốcin asukkaista. Saalis myydään saaren lukuisille tehtaille, jotka valmistavat vietnamilaisen keittiön perusmaustetta, hapatettua kalakastiketta (nước mắm). Saarella on yhteensä vajaa sata kalakastiketehdasta, joiden tuotto on yhteensä 8–10 miljoonaa litraa vuodessa. Suurin osa tehtaista on vaatimattomia, kotitarpeiksi ja lähikylän torille myyntiin tehtailevia nyrkkipajoja. Pääosasta tuotantoa vastaa viisi suurinta Phú Quốcin kalakastiketehdasta. Phú Quốcin kalakastike on Vietnamissa erityisen arvostettua.


title: Phú Quốc

text: Phú Quốcin erottaa manner-Vietnamista meren lisäksi myös maaperän laatu. Useista yrityksistä huolimatta riisinviljely ei ole koskaan onnistunut mäkisellä saarella. Phú Quốc voikin nykyään ylpeillä tiheällä aarniometsällä, joka peittää yli 70 % saaren pinta-alasta. Metsässä elää lukuisia harvinaisia eläinlajeja, joita ei vielä ole kunnolla edes kartoitettu. Metsäpeite kätkee suojiinsa myös jokia, pieniä vesiputouksia ja kirkasvetisiä lähteitä.


title: Phú Quốc

text: Phú Quốcin saari tunnetaan myös siitä, että siellä on kehittynyt aivan oma koirarotunsa. Aidon phu quocinkoiran erottaa selässä olevasta läikästä, missä karva kasvaa kierteisinä kaarteina. Uskollinen ja nokkela koirarotu palvelee isäntäänsä erityisesti metsästys- ja vahtikoirana.


title: Mika Kurvinen

text: Mika Kurvinen (s. 2. marraskuuta 1983 Helsinki) on suomalainen näyttelijä ja musiikkivideo-ohjaaja. Hän teki tunnetuimman roolinsa televisiosarjassa "Salatut elämät", jossa hän esitti Teemu Korhosta vuosina 2000–2003. Ruudusta hän poistui keväällä 2004.


title: Mika Kurvinen

text: "Salattujen elämien" jälkeen Kurvinen on näytellyt muun muassa elokuvissa "Sooloilua" ja "Elokuu" sekä televisiosarjoissa "Tappajan näköinen mies" ja "Toisen kanssa". Kesällä 2007 Kurvinen teki The Voice TV:lle "Jäämerelle ja takaisin" -nimisen ohjelman yhdessä Heikki Paasosen kanssa, jossa he ajoivat moottoripyörällä jäämeren rannalle.


title: Mika Kurvinen

text: Näyttelijän toiden lisäksi Kurvinen on työskennellyt myös kameran toisella puolella, muun muassa musiikkivideo-ohjaajana. Hän on ohjannut videoita muun muassa Olavi Uusivirralle, Sunrise Avenuelle ja PMMP:lle. PMMP:n "Viimeinen valitusvirsi" -kappaleen musiikkivideosta Kurvinen sai kunniamaininnan Oulun musiikkivideofestivaaleilla vuonna 2010.


title: Mika Kurvinen

text: Mika Kurvinen on seurustellut näyttelijä Henna Tanskasen kanssa. Tanskanen esitti "Salatuissa elämissä" Kurvisen näyttelemän Teemu Korhosen Aamu-siskoa. Kurvinen ja Tanskanen ovat myös entisiä koulukavereita Kallion lukiosta.


title: United Abominations

text: United Abominations on heavy metal -yhtye Megadethin 15. toukokuuta 2007 julkaistu, järjestyksessään 11. studioalbumi ja ensimmäinen julkaisu yhtyeen uudelle levy-yhtiölle Roadrunner Recordsille. "United Abominationsia" voidaan pitää myös Megadethin todellisena comeback-albumina edellisen The System Has Failedin koostuessa lähinnä vanhemmasta kappalemateriaalista.


title: United Abominations

text: Albumin miksasi muun muassa Arch Enemyn, Killswitch Engagen ja Testamentin kanssa työskennellyt Andy Sneap. "United Abominations" viimeisteltiin Derbyshiressä, Englannissa. Dave Mustaine ja yhtyeen muut jäsenet Glen Drover, Shawn Drover ja James LoMenzo nauhoittivat albumin Los Angelesissa ja Englannissa.


title: United Abominations

text:
"A Tout Le Monde (Set Me Free)" on uudelleennauhoitettu versio vanhasta Megadeth-klassikosta; uudistuksina ovat tempon nostaminen, kitaroiden viritys normaalissa E-vireessä (alkuperäisessä puoli sävelaskelta alaspäin), pidennetty soolo ja vierasvokalisti Cristina Scabbia Lacuna Coil -yhtyeestä. "A Tout Le Monde (Set Me Free)" julkaistiin myös musiikkivideona.
Albumilla soolokitaraa soittava Glen Drover lähti yhtyeestä kiertueen aikana henkilökohtaisiin syihin vedoten, ja hänet korvattiin Chris Broderickillä.


title: United Abominations

text: "World Wide Albums" -kirjan mukaan albumi myi ilmestymisvuotensa aikana 459 380 kappaletta.


title: United Abominations

text: Vuonna 2006 Megadeth allekirjoitti levytyssopimuksen Roadrunner Recordsin kanssa. Levy-yhtiön vaihdos johtui lähinnä siitä, että yhtyeellä oli ongelmia tekijänoikeuksien kanssa edellisten levy-yhtiöidensä kanssa. "The System Has Failed World Tour" -kiertueen aikana yhtyeen keulahahmo Dave Mustaine ilmoitti Megadethin jäävän määräämättömäksi ajaksi tauolle, sillä Mustaine halusi jatkaa uraansa sooloartistina. Kiertueen lopulla Buenos Airesin loppuunmyydyssä konsertissa Mustaine kuitenkin painotti yhtyeen jatkavan uraansa. Kyseinen konsertti taltioitui lopulta Megadethin live-cd ja dvd:lle "".


title: United Abominations

text: Megadeth oli uusinut kokoonpanonsa palatessaan esiintymislavoille. Keulahahmo Dave Mustainen lisäksi yhtyeeseen kuuluivat Glen Drover (kitara), James LoMenzo (bassokitara) ja Shawn Drover (rummut). Mustaine valitsi rinnalleen mieluiten täysivaltaisia jäseniä sessiomuusikoiden sijasta. Myöhemmin hän kertoi pitävän Droverin veljesten välisestä kemiasta ja kertoi LoMenzon olevan "legenda".


title: United Abominations

text: Mustaine kertoi, että tällä albumilla ei vaikuttaisi yksikään sessiomuusikko. Hän oli aloittanut kappaleiden kirjoittamisen jo "The System Has Failed World Tour" -kiertueen aikana. Kirjoittaessaan lopullisia levylle päätyviä kappaleita hän yritti saada kappaleisiin sellaisen tunnelman, joka "vangitsisi kuuntelijan mielen". Useimmat albumin kappaleista kertovat Amerikan poliitikoista, joista Mustaine löysi inspiraatiota kappaleisiin. Hän myös kertoi levyn nauhoittamisen olleen todella mukavaa lukuun ottamatta sitä, että hänen äänensä ei ollut toiminut nauhoitussessioissa tarpeeksi hyvin.


title: United Abominations

text: "United Abominations"-albumia nauhoitettiin kahdessa eri paikassa, Lontoossa ja Kaliforniassa. Englannissa yhtye käytti samaa studiota, jota Mustainen lempiyhtye Led Zeppelin oli käyttänyt kulta-aikanaan. Studiossa nauhoitettiin myös alun perin Led Zeppelinin kappale "Out on the Tiles". Mustaine myös tuotti albumin Jeff Baldingin ja Andy Sneapin avustuksella. Kumpikin oli työskennellyt aiemmin Megadethin tuottajana.


title: United Abominations

text: Albumin kahdeksas kappale, "À Tout Le Monde (Set Me Free)" on uudelleennauhoitettu versio Megadethin klassikkokappaleesta "A Tout le Monde", joka julkaistiin vuonna 1994 "Youthanasia"-albumilla. Kappaleeseen on lisätty myös nopeampi tempo. Kappaleella vierailee myös Lacuna Coil -yhtyeen laulaja Cristina Scabbia. Scabbia kertoi haastattelussa olleen todella yllättynyt, sillä hän oli aina pitänyt kappaleen alkuperäisversiosta. Mustaine valitsi Scabbian kappaleelle kolmesta naissolistista Scabbian heavy metal -taustan johdosta.


title: United Abominations

text: Albumin viides kappale, "Gears of War" pääsi myöhemmin "Gears of War" -videopelin tunnusmusiikiksi. "Gears of War" on instrumentaalikappale. Yhtye olisi halunnut myöhemmin lisätä videopeliin päätyvään kappaleeseen sanat, mutta koska pelin oli määrä ilmestyä parin kuukauden päästä, oli liian myöhäistä lisätä sanoitusta kappaleeseen.


title: United Abominations

text: Kappaleista ”À Tout le Monde (Set Me Free)” ja ”Never Walk Alone... A Call to Arms” kuvattiin musiikkivideot.


title: United Abominations

text: Albumin kansikuva valittiin deviantART-internetohjelman järjestämän kilpailun perusteella. Kisassa pyydettiin luomaan "uusi ilme" Megadethin maskotille Vic Rattleheadille, joka esiintyy lähes jokaisen Megadeth-albumin kannessa. Lopulta 11 kilpailijan työt pääsivät albumin kansivihkoon. Kansikuvaksi päätyi kuva, jossa Yhdistyneiden kansakuntien päämaja tuhoutuu Vic Rattleheadin ja Kuoleman enkelin seistessä sen edessä. Tosin albumin kansikuva ei voittanut kisaa, vaan se valittiin kanneksi sillä se oli Mustainen lempikuva teoksista. Yhtyeestä ei otettu yhtään kuvaa levyn kansivihkoa varten, sillä yhtye halusi fanien saavan oikeuden tehdä albumin taiteen.


title: United Abominations

text:
"United Abominations"-albumin oli määrä ilmestyä alun perin lokakuussa 2006, mutta sen julkaisu peruutettiin piratismin johdosta. Mustaine kertoi haastattelussa "Billboard"-lehdelle yhtyeen viimeistelevän albumia, ja sen on määrä ilmestyä vuoden 2007 alkupuolella. Albumi vuosi valmiissa muodossaan internet-sivustoille huhtikuussa 2007.
Albumi julkaistiin Japanissa 15. toukokuuta 2007. Yhdysvalloissa levy julkaistiin päivää myöhemmin.
Ilmestymisviikollaan albumi myi 60,000 kappaletta pelkästään Yhdysvalloissa, sijoittuen "Billboard Hot 200" -listalla sijalle 8., yltäen kymmenen sijaa suurempaan suoritukseen kuin edellinen studioalbumi. Suomessa albumi oli Suomen virallisella albumilistalla sijalla 2., ja Kanadassa levy oli sijalla 5. Albumi ylsi myös Top 30 -listasijoituksiin seitsemässä muussa maassa.


title: United Abominations

text: Megadeth aloitti albumin kiertueen maaliskuussa 2007 Kanadasta. Yhtyettä lämmittelivät esimerkiksi Heaven and Hell ja Down. Kanadan konserttien jälkeen yhtye lähti Pohjois-Amerikan kiertueelle Machine Headin ja Heaven and Hellin kanssa. Kiertueella uuden albumin materiaalia kuultiin vain kolme kappaletta: "United Abominations", "Washington Is Next!" ja "Sleepwalker". Yhdysvaltojen kiertueen jälkeen aloitettiin kiertämään muualla, ja loppukiertue kesti vuoden 2008 maaliskuuhun.


title: United Abominations

text: "United Abominations" keräsi todella paljon positiivisia arvosteluita, ja albumia ylistettiin Megadethin "paluulevynä". "Blabbermouth"-sivuston levyarvostelija Don Kaye kommentoi levyä todella hyväksi "jyräävien riffien kanssa". Albumi sai kuitenkin myös negatiivista palautetta, sillä "Rolling Stone" -lehden Evan Serpick kirjoitti arvostelussaan albumin muistuttavan liikaa yhtyeen aiempia albumeita.


title: United Abominations

text: Yhdistyneet kansakunnat antoivat albumin kansitaiteesta sekä sen YK:ta kritisoivasta nimikkokappaleesta myös todella negatiivista palautetta.


title: United Abominations

text: Kaikki kappaleet kirjoittanut Dave Mustaine, ellei toisin mainita.


title: United Abominations

text: Japanin bonuskappale


title: United Abominations

text: Ennakkotilauksen bonuskappale


title: Bas Heymans

text: Bastiian ”Bas” Heymans (s. 21. maaliskuuta 1960 Veldhoven, Alankomaat) on alankomaalainen Aku Ankka- ja Mikki Hiiri -piirtäjä ja tunnetumman ankkapiirtäjän Mau Heymansin veli. Hän piirtää kyseisiä sarjakuvia yleensä Aku Ankka -lehteen, ja hänen piirrostyylinsä on melko samanlainen kuin veljellään, mutta ne voi erottaa sillä, että Bas Heymans ei piirrä ankoille sieraimia, mutta Mau piirtää.


title: Bas Heymans

text: Bas Heymans aloitti uransa värittämällä veljensä Mau Heymansin tarinoita. Basin tyyli onkin samantyyppistä Maun tarinoiden kanssa. Eniten sarjoja Bas on tehnyt Frank Jonkerin kanssa, mutta myös veljensä Maun, Comicup studion, Paul Hoogman ja Jan Krusen kanssa on tarinoita kertynyt.


title: Pianokonsertto nro 2 (Rahmaninov)

text: Sergei Rahmaninovin pianokonsertto nro 2 c-molli op. 18 on romantiikan aikakauden tunnetuimpia pianokonserttoja. Rahmaninov sävelsi konserton vuosina 1900–1901 ja omisti sen tri Nikolai Dahlille. Toinen ja kolmas osa valmistuivat vuonna 1900 ja ensimmäinen osa vuonna 1901. Kantaesitys oli 27. lokakuuta 1901 Moskovassa, ja sen johti Aleksandr Ziloti. Rahmaninov itse oli solistina.


title: Kansallinen kaupunkipuisto

text: Kansallinen kaupunkipuisto on Suomen maankäyttö- ja rakennuslaissa määritelty kaupunkiympäristössä sijaitseva arvokkaiden kulttuuri- ja luonnonmaisemien sekä virkistysalueiden laaja kokonaisuus, jonka säilyttämiseen ja hoitamiseen kaupunki tai kunta on sitoutunut.


title: Kansallinen kaupunkipuisto

text: Suomessa on yhdeksän kansallista kaupunkipuistoa: Hämeenlinnassa, Heinolassa, Hangossa, Kuopiossa, Porissa, Forssassa, Kotkassa, Turussa ja Porvoossa.


title: Kansallinen kaupunkipuisto

text: Ruotsissa on käytössä vastaava määritelmä , joka on toiminut lähtöajatuksena myös Suomeen perustetuille kansallisille kaupunkipuistoille.


title: Kansallinen kaupunkipuisto

text: Lakimääritelmän mukaan kansallinen kaupunkipuisto voidaan perustaa ”kaupunkimaiseen ympäristöön kuuluvan alueen kulttuuri- tai luonnonmaiseman kauneuden, historiallisten ominaispiirteiden tai siihen liittyvien kaupunkikuvallisten, sosiaalisten, virkistyksellisten tai muiden erityisten arvojen säilyttämiseksi ja hoitamiseksi”. Käytännössä tämä tarkoittaa, että aluekokonaisuuteen on sisällyttävä jonkin verran valtakunnallisestikin merkittäviä alueita, mutta niiden ohella aluekokonaisuuteen hyväksytään myös vaatimattomamman statuksen omaavia alueita ja kohteita.


title: Kansallinen kaupunkipuisto

text: Edelleen, lakimääritelmän mukaan kansalliseen kaupunkipuistoon voidaan osoittaa alueita, jotka ”maankäyttö- ja rakennuslain mukaisessa kaavassa on osoitettu puistoksi, virkistys- tai suojelualueeksi, arvokkaaksi maisema-alueeksi tai muuhun kansallisen kaupunkipuiston tarkoituksen kannalta sopivaan käyttöön”. Tarkoituksena on, että alueet ovat ensisijaisesti valtion, kunnan tai muun julkisyhteisön omistamia. Omistajan, esimerkiksi yrityksen tai maanomistajan, suostumuksella kaupunkipuistoon voidaan liittää myös muita alueita. Alueiden käytöstä ja hoidosta sovitaan erikseen, mikä voi tarkoittaa esimerkiksi sitä, että maanomistaja sitoutuu harjoittamaan alueellaan tietynlaista toimintaa (esimerkiksi laidunnusta).


title: Kansallinen kaupunkipuisto

text: Puistoalueen hakijana on kaupunki tai kunta: alue voidaan perustaa sen hakemuksesta tai jos se sitä lausunnossaan puoltaa. Perustamisesta päättää puolestaan asianomainen ministeriö (eli käytännössä ympäristöministeriö). Perustamispäätöksen jälkeen kunta laatii alueelle hoito- ja käyttösuunnitelman yhdessä alueellisen ympäristökeskuksen kanssa. Suunnitelman tulee tapahtua nykyisen ympäristölainsäädännön hengen mukaisesti vuorovaikutuksessa niiden tahojen kanssa, joiden oloihin asia saattaa huomattavasti vaikuttaa (esimerkiksi paikallisten asukkaiden ja yritysten). Hoito- ja käyttösuunnitelman hyväksyy asianomainen ministeriö.


title: Kansallinen kaupunkipuisto

text: Kansallinen kaupunkipuisto voidaan myös lakkauttaa tai sen rajausta muuttaa. Tämä olisi kuitenkin aika voimakas toimenpide, sillä tarkoituksena on säilyttää, hoitaa ja kehittää alueen merkittäviä arvoja. Lakkautus- tai muuttamistilanteeseen voitaisiin joutua, jos alueen arvo olisi olennaisesti vähentynyt tai jos yleisen edun kannalta erittäin tärkeän hankkeen tai suunnitelman toteuttaminen edellyttäisi sitä.


title: Kansallinen kaupunkipuisto

text: Ympäristöministeriö on antanut ohjeistukseksi neljä kriteeriä, joiden tulee täyttyä. Kriteerien avulla tarkastellaan alueen sisältöä, laajuutta ja eheyttä, ekologisuutta ja jatkuvuutta sekä kaupunkikeskeisyyttä. Kriteerien tarkoituksena on auttaa arvojen tunnistamista ja taata kaupungeille tasapuolinen kohtelu ja taata kansallisten kaupunkipuistojen valtakunnallisen tason säilyminen


title: Kansallinen kaupunkipuisto

text: Ensimmäinen kriteeri on sisältö. Kansallisen kaupunkipuiston täytyy sisältää kaupunkiluonnon monimuotoisuuden säilyttämisen kannalta tärkeitä luonnonalueita, kansallisen historian tai kaupungin omien kehitysvaiheiden kannalta merkittäviä kulttuuriympäristöjä rakennuksineen sekä puistoarkkitehtonisesti tai esteettisesti merkittäviä puistoja ja viheralueita.


title: Kansallinen kaupunkipuisto

text: Toinen kriteeri on laajuus ja eheys. Kansallisen kaupunkipuiston täytyy olla puisto- ja viherympäristönä riittävän laaja ja häiriötön sekä viherrakenteeltaan niin yhtenäinen, että sitä pitkin on mahdollisuus siirtyä kaupunginosasta toiseen.


title: Kansallinen kaupunkipuisto

text: Kolmas kriteeri on ekologisuus ja jatkuvuus. Ekologiselta kannalta on tärkeää, että alueelle muodostuu lajiston siirtymisen ja vuorovaikutuksen mahdollistavia ekologisia käytäviä ja alue on jatkuva eli liittyy välittömästi ilman selvää rajaa kaupungin ulkopuolisiin luonnonalueisiin tai sitä ympäröivään maaseutuun.


title: Kansallinen kaupunkipuisto

text: Neljäs kriteeri on kaupunkikeskeisyys. Kansallisen kaupunkipuiston täytyy olla osa kaupunkirakennetta eli alkaa kaupungin ydinkeskustasta tai sen välittömästä läheisyydestä.


title: Kansallinen kaupunkipuisto

text: Kansallisen kaupunkipuiston perustamispäätökseen voidaan kunnan suostumuksella ottaa alueen olennaisten arvojen säilyttämiseksi tarpeellisia määräyksiä. Muut alueen hoidon ja käytön kannalta tarpeelliset määräykset annetaan hoito- ja käyttösuunnitelmassa, jonka kunta laatii yhdessä alueellisen ympäristökeskuksen kanssa.


title: Kansallinen kaupunkipuisto

text: Hoito- ja käyttösuunnitelman valmistelun tulee tapahtua vuorovaikutuksessa niiden tahojen kanssa, joiden oloihin asia saattaa huomattavasti vaikuttaa. Hoito- ja käyttösuunnitelman hyväksyy asianomainen ministeriö. Kansalliseen kaupunkipuistoon kuuluvan alueen kaavoituksessa ja muussa alueeseen vaikuttavassa suunnittelussa ja päätöksenteossa on otettava huomioon puistoa koskevat määräykset.


title: Kansallinen kaupunkipuisto

text: Suomessa on yhdeksän kansallista kaupunkipuistoa.


title: Kansallinen kaupunkipuisto

text: Ensimmäinen kaupunkipuisto perustettiin Hämeenlinnaan vuonna 2001. Seuraavana vuonna puistoalueiden perustamisesta tehtiin päätökset Heinolassa ja Porissa. Hankoon toukokuussa 2008 perustettu kansallinen kaupunkipuisto on neljäs Suomessa ja perustettaessa suurin, noin 6 300 hehtaaria.


title: Kansallinen kaupunkipuisto

text: Porvoon kaupunkipuisto avattiin toukokuussa 2010, Turun kaupunkipuisto kesäkuussa 2013 , Forssan maaliskuussa 2015 ja Kuopion joulukuussa 2017. Arviointihankkeita on ollut käynnissä lisäksi ainakin Jyväskylässä ja Vaasassa. Ympäristöministeriön arvion mukaan Suomeen voidaan perustaa yhteensä noin kymmenen kansallista kaupunkipuistoa. Euroopan puutarhaperinneverkosto EGHN palkitsi kaupunkipuistot vuonna 2014 European Garden Award -tunnustuksella.


title: Kansallinen kaupunkipuisto

text: Ajatus kansallisten kaupunkipuistojen perustamisesta syntyi Ruotsissa Tukholmassa 1980- ja 90-lukujen vaihteessa. Aktiiviset luontoharrastajat ja kaupunkikulttuurin ystävät havaitsivat tuolloin, että kiivastahtinen kasvu ja massiiviset rakennushankkeet uhkasivat jo kaupunkilaisille virkistysalueina rakkaita, historiallisestikin arvokkaita kuninkaallisia jahtipuistoja. Tilanteen tarkastelu johti oivallukseen: havaittiin, että puistot muodostivat ehjän kokonaisuuden, joka jatkui viheralueiden ketjuna kaupungin ulkopuolelle. Paikalliset luonto- ja kulttuurijärjestöt sekä WWF liittivät voimansa yhteen ja syntyi yhteenliittymä Ekoparksfonden WWF. Yhdistys ehdotti laajan kokonaisuuden suojelua. Tukholmalaiset ottivat ajatuksen omakseen, ja jo vuonna 1995 Valtiopäivien päätöksellä perustettiin 27 km² laajuinen "nationalstadspark" Ekoparken. Nimi on monitulkintainen: se viittaa mm. alueen kuuluisiin tammiin ja ekologiseen hoitosuunnitelmaan. Nykyään alue on suosittu virkistys-, opetus- ja matkailukohde.


title: Kansallinen kaupunkipuisto

text: Suomeen ajatus kansallisten kaupunkipuistojen perustamisesta rantautui pian Tukholman jälkeen. Idea poimittiin mukaan tuolloin meneillään olleeseen maankäyttö- ja rakennuslain uudistustyöhön. Suomessa mallista on haluttu luoda joustava, erilaisiin kaupunkeihin soveltuva nykyaikaisen kaupunkisuunnittelun työkalu. Mallia voi myös soveltaa pienemmässä mittakaavassa. Näin tekee esimerkiksi Helsinki Vanhankaupunginlahden alueelle sijoittuvan Helsinki-puiston suunnittelussaan.


title: Kalakastike

text: Kalakastike on maustekastike, joka valmistetaan hapatettujen kalojen käymisliemestä, on keittiön tärkein perusmauste monessa Kaakkois-Aasian alueen keittiössä, erityisesti Vietnamissa ja Thaimaassa. Vietnamissa se kulkee nimellä nước mắm ja Thaimaassa nam pla (น้ำปลา). Myös Laosissa, Kambodžassa, Burmassa ja Filippiineillä kalakastikkeella on perinteisesti ollut tärkeä sija keittiön perusmausteena.


title: Kalakastike

text: Hyvin suolaista ja voimakkaan hajuista kalakastiketta käytetään soijakastikkeen tapaan, ja se korvaa pitkälti suolan käytön ruoanvalmistuksessa. Ruokaan sekoitettuna sen maku on miedompaa. Kalakastiketta käytetään kala-, liha-, muna- ja vihannesruokien sekä riisin maustamiseen.


title: Kalakastike

text:
Kalasaalis – pääasiassa pieniä anjovissukuisia kaloja – puhdistetaan ja joko ladotaan heti tuoreeltaan puusammioihin kerroksittain suolan kanssa tai kalojen annetaan aloittaa hapatusprosessi ja ne laitetaan sammioihin vasta parin, kolmen päivän kuluttua. Suhde on yksi osa suolaa ja kolme osaa kalaa.
Vietnamilaiset itse ovat vakuuttuneita, että nước mắm on paitsi herkullista, myös ravitsevaa ja terveellistä. Siinä on tallella tiivistetyssä muodossa kaikki kalan tärkeät ravintoaineet. Yksi arvostetuimmista kalakastikkeen valmistuspaikoista on Phú Quốcin saari Siaminlahdella.


title: Kalakastike

text: Antiikin Roomassa valmistettiin vastaavaa kalakastiketta, jolloin se tunnettiin nimellä garum. Euroopassa kalakastikkeen valmistamisen perinne katkesi antiikin Rooman tuhouduttua.


title: Inkerin Kirkko

text: Inkerin Kirkko on Inkerin kirkon lehti, joka perustettiin joulukuussa 1991 jo ennen kuin Inkerin kirkko itsenäistyi Viron evankelis-luterilaisen kirkon rovastikunnasta itsenäiseksi Venäjän federaation alueella toimivaksi kirkokseen.


title: Inkerin Kirkko

text: Lehden perusti Inkerin rovastikunta ja sen ensimmäinen päätoimittaja oli Leino Hassinen ja toimitussihteeri Tatjana Paas. Aluksi lehti ilmestyi 18-sivuisena suomen- ja venäjänkielisenä painoksena, minkä jälkeen 1994 ne yhdistettiin yhdeksi kaksikieliseksi painokseksi, jonka sivumäärä oli 28. Päätoimittajaksi tuli Aarre Kuukauppi. 1996 toimitussihteeriksi tuli Timo Kivioja ja vastaavaksi toimittajaksi Tatjana Paas.


title: Inkerin Kirkko

text: 2001 lehti jakautui jälleen suomen- ja venäjänkieliseksi painokseksi ja toimitussihteerinä oli 2001–2003 Svetlana Kuukauppi. Kahden vuoden ajan lehteä julkaisi moskovalainen Luterilainen tunti, joka liitti siihen omia sivujaan.


title: Inkerin Kirkko

text: 2004 venäjänkielisen painoksen vastaavaksi toimittajaksi tuli Pavel Krylov ja suomenkielisen Sisko Pörsti. Svetlana Kuukauppi palasi 1.4.2007 venäjänkielisen lehden toimittajaksi. Vuoden 2009 alusta suomenkielisen lehden vastaava toimittaja on Tuulikki Vilhunen ja toimittaja Kristiina Paananen.


title: Wendy Pini

text: Wendy Pini (s. 4. kesäkuuta 1951) on yhdysvaltalainen sarjakuvapiirtäjä. Wendy ja Richard Pinin tunnetuin sarjakuva on Elfquest. Richard Pini kirjoittaa Elfquest-tarinat, joihin Wendy Pini luo kuvituksen. Sarjakuvaa on julkaistu jo vuodesta 1978 lähtien.


title: Wendy Pini

text: Wendy Pini (omaa sukuaan Fletcher) syntyi San Franciscossa. Hän vietti lapsuutensa Kalifornian maaseudulla, Gilroyssa. Wendy aloitti taiteilijanuransa 1960-luvun puolivälissä julkaisemalla töitään mm. ns. fanzine-lehdissä. Vuonna 1972 Wendy avioitui Richard Pinin kanssa. Kaksi vuotta myöhemmin hän alkoi ammattikuvittajaksi science fiction -lehtiin. Vuonna 1977 Wendy ja Richard Pini aloittivat yhdessä laajan Elfquest-projektinsa. Wendy Pinin 1980- ja 1990-luvun oheisprojekteja ovat olleet mm. "Beauty and the Beast" sarjakuva-albumit. Tämän lisäksi hän on tehnyt lukuisia kuvituksia Marvel Comicsin ja DC Comicsin kaltaisille suurille sarjakuvakustantamoille.


title: Skunkworks

text:
Skunkworks on Bruce Dickinsonin, Alex Dicksonin sekä Chris Dalen ja Alessandro Elenan muodostaman samaa nimeä kantavan yhteen julkaisema debyyttialbumi. Levy julkaistiin vuonna 1996, se jäi kokoonpanon ainoaksi.
Levy-yhtiö ei kuitenkaan suostunut julkaisemaan albumia ilman Bruce Dickinsonin tunnettua nimeä, tämän vuoksi se tunnetaan harhaanjohtavasti Bruce Dickinsonin sooloalbumina.
Musiikillisesti levyn suuntauksena pidetään grunge-rockia. Albumin tuottajana toimi Jack Endino, joka on aikaisemmin työskennellyt muun muassa Nirvanan sekä Soundgardenin kanssa. Albumi epäonnistui kaupallisesti eikä saanut kriitikoilta tunnustusta. Yhtye hajosi samana vuonna, jonka jälkeen Bruce Dickinson siirtyi virallisesti takaisin soolouralle.


title: Francisco Rodriguez

text: Francisco Rodriguez -nimisiä henkilöitä ovat:


title: Richard Pini

text:
Richard Pini (s. 19. heinäkuuta 1950) on yhdysvaltalainen sarjakuvakäsikirjoittaja.
Hänen tunnetuin luomuksensa on yhdessä vaimonsa Wendy Pinin kanssa v. 1978 luotu Elfquest. Pinien sarjakuvia julkaisi alkujaan heidän itse v. 1977 perustamansa pienkustantamo Warp Graphics.


title: Richard Pini

text:
Richard Pini syntyi New Havenissa, Connecticutin osavaltiossa.
Hän opiskeli astrofysiikkaa MIT:ssa. Valmistuttuaan hän työskenteli Bostonin Hayden planetaariossa luennoijana, valokuvaajana jne. Richard tutustui vaimoonsa Wendyyn alun perin Silver Surfer -sarjakuvalehden lukijakirjeosaston kautta.
Pariskunta avioitui vuonna 1972. Vuonna 1977 Richard ja Wendy alkoivat työskennellä Elfquest-tarinan parissa. Elfquestista kasvoi vähin erin miljoonamyynteihin yltänyt menestystarina. Richard luopui kuitenkin
päivätyöstään IBM-yhtiössä vasta vuonna 1981. Tämän jälkeen hän toiminut päätoimisesti sarjakuva-alalla: käsikirjoittajana, kustantajana, markkinoijana jne.


title: Terminen diffuusiokerroin

text: Terminen diffuusiokerroin kuvaa materiaalin lämmönjohtavuuden suhdetta tilavuudelliseen ominaislämpökapasiteettiin. Kutsuttu myös "lämpötilanjohtavuudeksi". Sen SI yksikkö on m²/s. Materiaalit, joilla on suuri terminen diffuusiokerroin saavuttavat nopeasti ympäristön lämpötilan, koska niiden lämmönjohtavuus on suuri verrattuna ominaislämpökapasiteettiin eli lämmönvarauskykyyn.


Terminen diffuusiokerroin


title: Hans Lund

text: Hans ”Tuna” Lund (23. syyskuuta 1950 – 6. marraskuuta 2009) oli yhdysvaltalainen pokeriammattilainen.


title: Hans Lund

text: Lund aloitti turnauspokerin vuonna 1977 ja voitti World Series of Pokerin (WSOP) 1 500 dollarin no limit hold'em -turnauksen vuonna 1978. Vuosikymmentä myöhemmin hän oli toinen samassa turnauksessa vuoden 1988 WSOP:ssa.


title: Hans Lund

text: Vuonna 1990 WSOP:n pääturnauksessa hän pääsi aina lopun kaksinpeliin asti, jossa hävisi Mansour Matloubille. Oltuaan johdossa, hän meni "all-in" A9-kädellä Matloubin kymppiparia vastaan. Turnilla tuli ässä, mutta riverin kymppi vei potin Matloubille. Myöhemmin peli päättyi Matloubin kuutosparilla Lundin nelosparia vastaan. Lund oli rahoilla myös WSOP:n vuosien 1991 (19.) ja 1992 (kolmas) pääturnauksessa.


title: Hans Lund

text: Lund voitti toisen WSOP-rannekkeensa 1 500 dollarin Ace to Five Draw -turnauksessa vuonna 1996.


title: Hans Lund

text: Lund lopetti säännöllisen turnauspelaamisen vuonna 1997, mutta senkin jälkeen pelasi sijoittuen useasti rahasijoille muun muassa WSOP- ja WPT-turnauksissa. Lund kuoli syöpään 59-vuotiaana marraskuussa 2009.


title: Hans Lund

text: Marraskuussa 2009 Lundin pokeriuran turnausansiot ylittivät 2,9 miljoonaa dollaria.


title: Ovi- ja ikkunavero

text: Ovi- ja ikkunavero oli voimassa Ruotsissa vuodesta 1743 eteenpäin aina vuonna 1809–1810 voimaan astuneisiin uusiin määräyksiin. Veron perusteena oli rakennuksen ovien ja ikkunoiden lukumäärä, jonka avulla katsottiin voitavan määrittää talon omistajan veronmaksukykyisyys. Ovi- ja ikkunaveroja säädettiin monissa muissakin maissa, kuten Britanniassa, Ranskassa ja Hollannissa. Tämä kaavamainen vero jäi vähitellen pois käytöstä, mutta esimerkiksi Ranskassa se oli käytössä vielä 1900-luvun alussa. Veron etuna oli, että rakennuksen koko voitiin arvioida verotusta varten menemättä rakennukseen sisälle. Haittapuolia oli arvion karkeus ja se, että vero vaikutti arkkitehtuuriin.


title: Ovi- ja ikkunavero

text: Veron suuruus oli Tukholmassa 16 äyriä ikkunalta, 12 äyriä suuremmissa kaupungeissa, 8 äyriä pienemmissä kaupungeissa ja 6 äyriä maaseudulla. Rahvas saattoi saada veron alennettua kolmeen äyriin. Sotaväessä palvelevat oli vapautettu verosta.


title: Hopes and Fears

text: Hopes And Fears on brittiyhtye Keanen esikoisalbumi, joka julkaisuvuonnaan 2004 nousi parhaiten myydyksi albumiksi Britanniassa, ja on sen jälkeen myynyt kahdeksankertaista platinaa. Helmikuussa 2005 albumi palasi listaykköseksi saatuaan Brit Awardsissa palkinnon parhaasta albumista. Viidellä ja puolella miljoonalla myydyllä kappaleella "Hopes And Fears" on toistaiseksi vuosituhannen 16. myydyin albumi Britanniassa.


title: Hopes and Fears

text: "Kaikki kappaleet ovat Tim Rice-Oxleyn, Tom Chaplinin ja Richard Hughesin käsialaa, sekä kappaleiden 6, 8, 9 ja 12 teossa on ollut mukana myös James Sanger."


title: Hopes and Fears

text: Britannian versiossa levyn kansi on vihreä.Kansainvälisessä versiossa levyn kansi on punaruskea ja Yhdysvaltojen valkoinen.


title: Te Deum

text: Te Deum on vanha kristillinen hymni. Suomeksi teksti alkaa sanoin: ”Sinua, Jumala, me ylistämme / Sinua, Herra, me kunnioitamme”.


title: Te Deum

text: Hymni koostuu kolmesta eri osasta, joista järjestyksessä toinen on kristologinen. Kolmas osa koostuu psalminjakeista.


title: Te Deum

text: Sanoituksen alkuperä ei ole varma. Luultavasti 800-luvulta peräisin oleva legenda kertoo, että piispa Ambrosius olisi laulanut Te Deumia kastaessaan Augustinusta pääsiäisenä 387. Alkuperäinen melodia on vanhimpia tunnettuja sävellyksiä. Melodia on kuitenkin vuosisatojen aikana vaihdellut, ja monet tunnetut säveltäjät ovat tehneet siitä oman versionsa.


title: Te Deum

text: Hymniä lauletaan usein kiitosjumalanpalveluksissa. Katolisessa kirkossa sitä lauletaan useimmiten kaikissa suurimmissa jumalanpalveluksissa ja erityisesti pääsiäisaikana. Se kuuluu perinteisesti sunnuntain matutinaan. Suomen evankelis-luterilaisen kirkon virsikirjan liitteessä sen numero on 802 ja siitä on kaksi virreksi tehtyä versiota, 320 ja 321.


title: Te Deum

text: Tekstin ovat säveltäneet esimerkiksi Haydn, Mozart, Berlioz, Verdi, Bruckner, Dvořák, Britten ja Pärt monien muiden ohella. Antonio Vivaldi kirjoitti myös musiikin teokseen Te Deum (RV 622), mutta tämä sävellys on kadonnut. Marc-Antoine Charpentierin säveltämän "Te Deumin" alkusoitto tunnetaan Euroopan televisio- ja radioliiton ja erityisesti Eurovision laulukilpailun tunnussävelmänä.Osmo Vatanen: "Te Deum -hymnistä avautuvia liturgianteologisia näköaloja". Ego sum qui sum: Jouko Martikaisen juhlakirja. Studier i systematisk teologi vid Åbo Akademi nr 29. Åbo 2006: Åbo Akademi. 431 s. toim. Tuomas Martikainen. s. 321-331. ISBN 952-12-1678-6


title: Ivette María

text: Ivette María Tato (s. 27. kesäkuuta 1975 Barcelona, Katalonia) on entinen espanjalainen uimari, joka osallistui kotimaansa riveissä kesäolympialaisiin kahdesti, vuosina 1996 ja 2000. Vuonna 1996 hän sijoittui 200 metrin sekauinnissa 23. sijalle, ja neljä vuotta myöhemmin hän oli samalla matkalla 16., ja sijoittui myös 4 × 100 metrin sekauintiviestissä sijalle 15.


title: Sylinterisinetti

text:
Sylinterisinetti oli muinaisessa Mesopotamiassa omaisuuden merkitsemiseen käytetty rullamainen sinetti, jollaiset tulivat käyttöön Sumerin kaupunkisivilisaation noustessa Uruk-kaudella noin 3500 eaa. Sylintersinettejä tehtiin mm. kivestä.
Sitä ennen oli käytetty leimasinettejä ainakin Halaf-kaudelta noin vuodesta 6500 eaa.


title: Gabriel Tuderus

text: Gabriel Tuderus (1638 Maaria – 18. huhtikuuta 1705 Alatornio) oli suomalainen pappi ja runoilija.


title: Gabriel Tuderus

text: Tuderuksen vanhemmat olivat Kemin kirkkoherra Johan Somerus (Johannes Johannis, k. 1672) ja hänen 1. puolisonsa Anna Kristoffersdotter. Hänen setänsä oli Narvassa hirtetty pappi Jacobus Somerus.


title: Gabriel Tuderus

text:
Luonteeltaan vilkkaana ja pikavihaisena oli Tuderus pahimpien mellakoijien joukossa Turun akatemian ylioppilaiden joukossa.
1659 hänet erotettiin kolmeksi vuodeksi, jolloin hän siirtyi Uppsalan yliopistoon. Palasi rangaistusajan jälkeen Turkuun ja hänet vihittiin papiksi 1663 sekä määrättiin isänsä apulaiseksi Kemiin.


title: Gabriel Tuderus

text: Tuderus toimi Inarin kappalaisena 1669–1675, Kuusamon kirkkoherrana 1675–1684 ja viimeksi Alatornion kirkkoherrana 1684–1705.


title: Gabriel Tuderus

text: Inarin kappalaisena ollessaan puhdasoppisuutta edustanut Tuderus taisteli saamelaisten perinteisiä pakanallisia menoja vastaan ja vaati heitä luopumaan noitarummuistaan ja seitojen palvonnasta. Tuderus taisteli ankarin, jopa väkivaltaisin keinoin taikauskoa vastaan ja oli vähällä jopa menettää Kuusamon kirkkoherran virkansa.


title: Gabriel Tuderus

text: Hänen tunnetuin teoksensa on 28-säkeistöinen runo "Yxi Caunis Suomen-Kielinen Weisu Talonpoille cunniaxi ja ylistöxexi" joka on merkittävämpiä 1700-luvulta säilyneitä suomalaisen runouden esimerkkejä.


title: Gabriel Tuderus

text: Tuderus oli kahdesti naimisissa. Ensimmäinen vaimo oli "Brita Foijkel" ja toinen "Brita Olavintytär Forselius". Kumpikin avioliitto oli lapseton.Tuderuksesta itsestäänkin vastustajat sepittivät runon, josta pari säettä kuului m.m.


title: Markus Aaltonen

text: Markus Sakari Aaltonen (s. 1. toukokuuta 1946 Seinäjoen maalaiskunta) on suomalainen valtiopäiväneuvos (2001) ja SDP:n entinen kansanedustaja Vaasan läänin vaalipiiristä (1975–1991 ja 1995–1999).


title: Markus Aaltonen

text: Aaltonen valmistui ylioppilaaksi vuonna 1965 ja taloustieteiden maisteriksi Tampereen yliopistosta vuonna 1974. Hän opiskeli pääaineenaan kansantaloustiedettä ja sivuaineena muun muassa sosiologiaa. Hän oli Tampereen yliopiston ylioppilaskunnan puheenjohtaja 1969–1970. Sosialidemokraattiseen nuorisojärjestöön Aaltonen liittyi lukioaikansa alkupuolella vuonna 1963.


title: Markus Aaltonen

text: Aaltonen oli ensimmäisen kerran ehdolla eduskuntaan vuoden 1970 vaaleissa 23-vuotiaana. Hän oli ehdolla myös vuoden 1972 vaaleissa. Kansanedustajaksi Aaltonen valittiin kolmannella yrittämällä vuoden 1975 vaaleissa. Ennen valintaa hän työskenteli Tampereen yliopiston täydennyskoulutuskeskuksen suunnittelijana 1974–1975 ja Seinäjoen korkeakoulun suunnittelutoimikunnan pääsihteerinä 1975.


title: Markus Aaltonen

text: Kansanedustajana Aaltonen oli ulkoasiainvaliokunnan puheenjohtaja vuosina 1987–1991 ja 1996–1999. Tässä asemassa Aaltonen pyrki saamaan erityisesti alkuvuoden 1991 Persianlahden kriisin aikana valtiosääntöön tulkinnan, jonka mukaan tasavallan presidentin ja valtioneuvoston olisi otettava eduskunnan ja etenkin ulkoasiainvaliokunnan kanta tehokkaammin huomioon tärkeissä ulkopoliittisissa päätöksissä.


title: Markus Aaltonen

text: Seinäjoen kaupunginvaltuuston jäsen Aaltonen oli vuosina 1973–2012 ja ensimmäinen varapuheenjohtaja 1993–2001. Vuodesta 2013 hän on ollut toinen varavaltuutettu. Vuosina 1985–1991 Aaltonen oli SDP:n puoluetoimikunnan jäsen. Presidentin valitsijamiehenä hän oli vuosien 1978, 1982 ja 1988 vaaleissa.


title: Markus Aaltonen

text: Aaltonen on ollut naimisissa vuodesta 1967 ja hänellä on kaksi aikuista tytärtä.


title: Kirgisian som

text: Kirgisian som (kirg. "сом", "som") on Kirgisian valuutta. Sen valuuttakoodi on KGS.


title: Kirgisian som

text: 10. toukokuuta 1990 yksi som oli 200 Neuvostoliiton ruplaa. Sana "som" tarkoittaa "aitoa kultaa".


title: Kirgisian som

text: Kirgisiassa on käytössä setelit 20–5000 somia ja vuodesta 2008 alkaen kolikot 10 ja 50 tiyiniä ja 1, 3, 5 ja 10 somia. 50 somin setelissä käytetään C. G. E. Mannerheimin ottamaa valokuvaa Kurmandžan Datkasta.


title: Harry Angelman

text: Tri Harry Angelman (13. elokuuta 1915 – 8. elokuuta 1996) oli englantilainen lastenlääkäri, jonka mukaan Angelmanin oireyhtymä on nimetty. Hän kuvasi sen ensimmäistä kertaa julkaisemalla vuonna 1965 raportin kolmesta oireyhtymän vammauttamasta lapsesta.


title: Harry Angelman

text: Angelman syntyi Birkenheadissa ja kuoli 80-vuotiaana Portsmouthissa. Hän puhui oireyhtymästä kärsivistä lapsista "nukkelapsina", ja pian syndroomasta alettiin käyttää nimitystä "iloisen nuken oireyhtymä". Nykyinen suositeltu muoto on Angelmanin oireyhtymä.


title: David Meca

text: David Meca Medina (s. 1. helmikuuta 1974, Sabadell) on espanjalainen maraton- ja avovesiuimari, joka on uinut Espanjan rannikolta Ibizalle. Hän voitti kultaa 25 kilometrin avovesiuinnissa MM-kilpailuissa 2005, Montrealissa, ja hän on myös voittanut hopean ja pronssin muiden uintilajien kanssa yhteisissä MM-kilpailuissa, ja lisäksi hän on voittanut mitaleita lajin omissa MM- ja EM-kilpailuissa.


title: David Meca

text: Meca kärähti nandrolonien käytöstä maratonuinnin MC-kilpailuissa Brasiliassa 1999. Hän sai kahden vuoden kilpailukiellon, josta hän kärsi vuoden.


title: Somali (kissarotu)

text: Somali on kesyttämättömän näköinen kissa, joka on pitkäkarvainen versio abessinialaisesta. Somali muistuttaa ulkonäöltään pientä kettua. Siinä missä abessinialaisella on kahden tai kolmen raidan ticking, somalin pidemmissä karvoissa saattaa olla toistakymmentä raitaa, mikä tekee väristä täyteläisen.


title: Somali (kissarotu)

text: Abessinialaiseen kantaan on lisätty pitkäkarvageenejä jo 1930-luvulta lähtien, mutta varsinaisesti somalia alettiin kasvattaa Pohjois-Amerikassa vasta 1960-luvulla. Vuonna 1972 perustettiin somalille oma rotuyhdistys ja 1978 somali hyväksyttiin jo koko alueella. Nykyisin rotua on ympäri Eurooppaa ja Amerikkaa, ja erityisen suosittu se on Australiassa, missä abessinialaiset ovat jääneet miltei täysin sen varjoon.


title: Somali (kissarotu)

text: Somalit ovat älykkäitä, hyväluontoisia ja leikkisiä. Ne muistuttavat luonteeltaan abessinialaisia. Somalit ovat aktiivisia, lempeitä ja ihmisrakkaita. Ne viihtyvät sylissä ja haluavat osallistua kaikkiin perheen askareisiin. Ne ovat hyvin sosiaalisia ja puheliaita, mutta eivät kovaäänisiä.FIFen hyväksymät värit:


title: Somali (kissarotu)

text: Lisäksi hyväksytään kaikkien näiden värien hopeamuunnokset (mustahopea, punahopea, sinihopea ja beigehopea).


title: Pulsar

text: Pulsar oli ranskalainen progressiivinen rockyhtye, joka oli suosionsa huipulla 1970-luvulla. Yhtyeessä vaikuttivat Victor Bosch (lyömäsoittimet), Gilbert Gandil (kitara, laulu), Roland Richard (huilu, jouset), Jacques Roman (koskettimet, mellotron), Philippe Roman (basso, laulu) ja Carmel Williams (laulu).


title: Pulsar

text:
Pulsarilla oli pitkään maine Ranskan Pink Floydina, johtuen siitä, että alkuvaiheessa uraansa yhtye esitti Pink Floyd -covereita. Tässä vaiheessa yhtye käytti itsestään nimeä Free Sound. Vuonna 1971 yhtye vaihtoi nimensä Pulsariksi.
Samaan aikaan yhtye alkoi esittää myös omia sävellyksiään. Pulsarin konsertit olivat menestyksekkäitä. Pulsar esiintyi myös yhteiskonserteissa aikansa tunnetuimpien ranskalaisten progeyhtyeiden, kuten Angen kanssa. Vuonna 1974 yhtyeeseen liittyi mukaan huilisti Roland Richard. Richardin myötä Pulsarin äänimaailma alkoi muuntua kohti lopullista muotoaan.


title: Pulsar

text: Pulsarilla oli kuitenkin vaikeuksia saada levytyssopimusta Ranskassa. Lopulta vuonna 1974 yhtye pääsi levyttämään englantilaiselle Kingdom Records -levy-yhtiölle. Apuna kontaktin luomisessa oli Caravan-yhtyeen maineikas David Sinclair. Lopputuloksena oli vuonna 1975 julkaistu debyyttialbumi "Pollen", joka julkaistiin pian myös Ranskassa. Levy oli valtaosin ranskankielinen ja koostui Pulsarin vanhoista sävellyksistä. Esimerkiksi ”Pulsar”-kappaleen ensimmäinen versio oli nauhoitettu ranskalaiselle kokoelmalevylle jo vuonna 1972.


title: Tore Sjöstrand

text: Tore Sjöstrand (31. heinäkuuta 1921 – 26. tammikuuta 2011) oli ruotsalainen estejuoksija.


title: Tore Sjöstrand

text: Lontoon olympialaisissa vuonna 1948 Sjöstrand voitti kultamitalin Ruotsin saavuttaessa estejuoksussa kolmoisvoiton. Sjöstrandin voittoaika oli 9.04,6. Samana vuonna Sjöstrand juoksi Suomi–Ruotsi-maaottelussa toisena maailmassa alle yhdeksän minuutin tuloksen ajallaan 8.59,8. Ensimmäisenä yhdeksän minuuttia oli alittanut vuonna 1944 hänen maanmiehensä Erik Elmsäter, jonka Sjöstrand jätti olympiafinaalissa hopealle.


title: Tore Sjöstrand

text: Euroopan-mestaruuskilpailuissa Sjöstrand sai pronssia vuonna 1946 ja oli vuonna 1950 kahdeksas.


title: Erik Elmsäter

text: Erik Elmsäter, vuoteen 1939 asti Pettersson (7. lokakuuta 1919 Tukholma, Ruotsi – 9. maaliskuuta 2006) oli ruotsalainen estejuoksija ja yhdistetyn hiihtäjä.


title: Erik Elmsäter

text:
Elmsäter alitti estejuoksussa ensimmäisenä yhdeksän minuutin rajan Tukholmassa 4. elokuuta 1944 tuloksella 8.59,6. Virallista maailmanennätystä siitä ei tullut, koska IAAF alkoi hyväksyä estejuoksun maailmanennätyksiä vasta kymmenen vuotta myöhemmin.
Lontoon olympialaisissa Ruotsi sai estejuoksussa kolmoisvoiton ja Elmsäter hopeaa ajalla 9.08,2 Tore Sjöstrandin voittaessa.


title: Erik Elmsäter

text: EM-kisoissa Elmsäter sai hopeaa 1946.


title: Erik Elmsäter

text: Yhdistetyssä hiihdossa Elmsäter oli talviolympialaisissa yhdeksäs 1948 ja kolmastoista 1952.


title: Chrysler Airstream

text: Chrysler Airstream oli Chrysler Corporationin valmistama auto, jota myytiin mallivuosina 1935–1936. Airstream oli tavanomaisesti muotoiltu auto, joka oli muunneltu virtaviivaisemman näköiseksi. Vastaavaa autoa, samalla Airstream-nimellä myytiin myös Chryslerin sisarmerkin DeSoton alla.


title: Chrysler Airstream

text: Kahden tuotantovuotensa aikana Airstream myi viisi kertaa enemmän kuin Chrysler Airflow ensimmäisenä vuonna, ja lähes yhdeksän kertaa enemmän kuin Airflow vuonna 1936.


title: Chrysler Airstream

text: Chrysler lopetti "Airstream"-mallinimen käytön sekä Chrysler- että DeSoto-nimien alla mallivuoden 1937 alussa.


title: Adler Mannheim

text: Adler Mannheim () on Mannheimista kotoisin oleva saksalainen jääkiekkojoukkue. Joukkue pelaa Saksan DEL-liigassa, joka on Saksan korkein seurataso jääkiekossa. Nykyään Mannheim pelaa kotiottelunsa SAP Arenalla. Sitä ennen joukkue pelasi Friedrichsparkenin jäästadionilla.


title: Adler Mannheim

text: Adler Mannheim on voittanut DEL mestaruuden kuudesti ja sitä edeltäneen Saksan sarjan mestaruuden kerran (1980).


title: Adler Mannheim

text: Adler Mannheim perustettiin 19. toukokuuta vuonna 1938, nimellä "Mannheimer Eis- und Rollsport-Club". Toisen maailmansodan loputtua joukkue jatkoi toimintaansa vuonna 1948.


title: Aleksanteri Koskenheimo

text: Aleksanteri Koskenheimo (aik. Aleksander Brandstaka, 11. syyskuuta 1876 Husupyöli, Vehkalahti – 18. helmikuuta 1933 Helsinki) oli suomalainen poliitikko ja maanviljelijä.


title: Aleksanteri Koskenheimo

text: Koskenheimo valittiin kokoomuksen listoilta kansanedustajaksi 1930 Viipurin läänin läntisestä vaalipiiristä ja oli edustajana kuolemaansa asti vuoteen 1933. Hänen tilalleen tuli IKL:n Eino Tuomivaara. Koskenheimo toimi eduskunnassa kulkulaitos- ja puolustusvaliokunnan jäsenenä. Hän oli myös presidentin valitsijamiehenä 1925. Kunnallispolitiikassa Koskenheimo oli Vehkalahden kuntakokouksen ja kunnanvaltuuston puheenjohtajana.


title: Aleksanteri Koskenheimo

text: Koskenheimo sai taloustirehtöörin arvonimen 1925. Hän viljeli maata Elimäellä vuosina 1904–1910, Iitissä 1910–1914 ja Vehkalahdella 1914–1933. Koskenheimo toimi Maataloustuottajien Kymenlaakson piirin varapuheenjohtajana ja Viipurin läänin tarkastuslautakunnan jäsenenä. Koskenheimo oli käynyt kansanopiston ja maamieskoulun. Hän oli myös stipendiaattina Tanskassa.


title: Aleksanteri Koskenheimo

text: Koskenheimon isä oli knaappisukuinen Anton Brandstaka, Pukkilan isäntä, ja äiti knaappisukuinen Anna Maria Brandstaka. Koskenheimo solmi avioliiton Helmi Maria Kapiaisen kanssa vuonna 1904. Myös Koskenheimon vanhempi veli Juho Tulikoura oli kansanedustaja.


title: Criminal Minds – FBI-tutkijat

text: Criminal Minds – FBI-tutkijat on yhdysvaltalainen rikosdraama, joka esitettiin CBS-kanavalla ensi kertaa 22. syyskuuta 2005. Suomessa sarjaa esittää Nelonen ja FOX. Sarja kertoo FBI:n rikollisten profilointiin erikoistuneesta ryhmästä nimeltä BAU ("Behavioral Analysis Unit"), joka rikoksia analysoimalla pyrkii saamaan tietoa rikoksen tekijästä. Sarjan ikäraja oli Suomessa 15 vuotta. Vuonna 2012 sarjan ikärajaksi tuli 16 vuotta.


title: Criminal Minds – FBI-tutkijat

text: Suomessa Nelonen esittää sarjan yhdeksännen kauden jaksoja. Yhdysvalloissa sarjaa on esitetty 10 tuotantokauden ajan, ja 11. kauden on määrä alkaa 30. syyskuuta 2015.


title: Criminal Minds – FBI-tutkijat

text: "Criminal Minds" on trilleri profiloijien erikoisyksiköstä, joka analysoi äärimmäisen kieroutuneiden sarjamurhaajien psyykeä ja yrittää ennakoida heidän seuraavat iskunsa.


title: Criminal Minds – FBI-tutkijat

text: Kun rikostutkimukset ovat täysin umpikujassa, FBI turvautuu Quanticossa sijaitsevaan käyttäytymisanalyysiyksikköön. Yleensä rikostutkinta keskittyy todisteiden tutkimiseen, mutta tämä yksikkö tutkii rikoksen tekijän käyttäytymistä ja karsii sen perusteella rikoksesta epäiltyjen listaa. Profiloijat yrittävät ymmärtää rikoksen tekijän mielenliikkeitä – eivät tutkimalla todistusaineistoa laboratoriossa, vaan perehtymällä tekijän käytökseen niin rikospaikoilla kuin asuinympäristössä tai työpaikalla.


title: Criminal Minds – FBI-tutkijat

text: Sarja keskittyi kahden ensimmäisen tuotantokauden ajan Jason Gideoniin (Mandy Patinkin) ja Aaron "Hotch" Hotchneriin (Thomas Gibson) sekä heidän tiimiinsä. Gideon kuitenkin poistui sarjasta toisen tuotantokauden jälkeen, ja hänen tilalleen tuli David Rossi (Joe Mantegna). Muut tiimin jäsenet ovat tohtori Spencer Reid (Matthew Gray Gubler), Derek Morgan (Shemar Moore), Jennifer "JJ" Jareau (A. J. Cook), Penelope Garcia (Kirsten Vangsness) ja Emily Prentiss (Paget Brewster), joista viimeisin tuli sarjaan toisen tuotantokauden alussa Elle Greenawayn (Lola Glaudini) poistuessa sarjasta.Sarjaan on luotu spin-off "", jonka esittäminen alkoi helmikuussa 2011. CBS hyllytti sarjan 17. toukokuuta 2011. Sarjan hahmot esiteltiin "Criminal Minds" -sarjassa huhtikuussa 2010. Sarjan pääosassa, Sam Cooperina, nähdään Oscar-palkittu Forest Whitaker. Spin-offin muissa osissa ovat Janeane Garofalo, Beau Garrett, Michael Kelly, Matt Ryan ja Richard Schiff sekä alkuperäisen "Criminal Mindsin" Kirsten Vangness.


Killing Is My Business... And Business Is Good! on yhdysvaltalaisen thrash metal -yhtye Megadethin ensimmäinen studioalbumi. Albumia äänitettiin Malibussa, Kaliforniassa vuoden 1984 joulukuusta vuoden 1985 tammikuuhun, ja levy-yhtiö Combat Records julkaisi albumin 12. kesäkuuta 1985. Albumi kärsi heikosta tuotannosta, minkä takia albumi jäi musiikillisen ilmaisun osalta hyvin alkeelliselle tasolle. Tästä huolimatta albumi sai hyvän vastaanoton ja se herätti nopeasti huomiota underground metal -piirien keskuudessa. "Killing is My Business... And Business is Good!" oli myös hyvin olennaisessa osassa vahvistamassa thrash metalin asemaa metallimusiikin virallisena alakategoriana ja tyylilajina.


title: Killing Is My Business... And Business Is Good!

text: Albumin kappaleiden sanoitukset käsittelevät kuolemaa, väkivaltaa ja okkultismia. Albumi sisältää muun muassa alun perin Nancy Sinatran levyttämän lainakappaleen ”These Boots Are Made for Walkin'” ja kappaleen ”Mechanix”, jonka Megadethin laulaja ja rytmikitaristi Dave Mustaine sävelsi vaikuttaessaan vielä entisessä Metallica -yhtyeessään.


text: Levy-yhtiö Loud Records julkaisi albumin uusintapainoksen vuonna 2002. Painos sisälsi aiemmin julkaisemattomien demokappaleiden ohella alkuperäisen albumin uudelleenmiksattuna ja -masteroituna, ja myös albumin kansitaide vaihdettiin alkuperäisen painoksen kansikuvan sijaan sellaiseksi, kuin Dave Mustaine oli sen alun perin halunnut olevan.


text: Dave Mustaine liittyi thrash metal -yhtye Metallican soolokitaristiksi vuonna 1981 ja ehti vaikuttaa yhtyeessä muun muassa demoäänitteellä "No Life 'til Leather", ennen kuin hänet erotettiin yhtyeestä vuoden 1983 keväällä. Mustainen erottamiseen vaikuttivat hänen runsas päihteiden käyttönsä ja arvaamaton käytös. Muut yhtyeen jäsenet kustansivat Mustainelle lipun neljä päivää kestävälle linja-automatkalle New Yorkista Los Angelesiin, ja Mustaine päätti perustavansa Los Angelesiin päästyään yhtyeen, joka soittaisi sekä raskaampaa, nopeampaa että aggressiivisempaa musiikkia kuin Metallica. Aiemmin Exodus -yhtyeen soolokitaristina vaikuttanut Kirk Hammett korvasi Mustainen Metallican soolokitaristina.


text: Mustaine oli erotetuksi tullessaan kieltänyt Metallicaa käyttämästä hänen säveltämäänsä kappalemateriaalia. Tästä huolimatta Metallican heinäkuussa 1983 julkaisemalla esikoisalbumilla "Kill 'Em All", joka sisälsi yhteensä kymmenen kappaletta, oli neljä Mustainen kappaletta: ”The Four Horsemen”, joka perustui Mustainen säveltämään kappaleeseen ”The Mechanix”, sekä ”Jump in the Fire”, ”Phantom Lord” ja ”Metal Militia”. Mustaine oli kirjoittamansa kappalemateriaalin julkaisemisesta hyvin katkera Metallicalle ja tämä loi vihanpitoa hänen ja Metallican jäsenten välille lukuisiksi vuosiksi.


text: Pian Los Angelesiin saapumisensa jälkeen Mustaine tutustui basisti David Ellefsoniin, jonka kanssa hän perusti Megadethin. Mustaine ryhtyi itse yhtyeen rytmikitaristiksi, ja Megadethin ensimmäisen kokoonpanon täydensivät soolokitaristi Greg Handevidt sekä rumpali Dijon Carruthers. Yhtyeelle etsittiin pitkään vakituista laulajaa, kunnes David Ellefson rohkaisi Mustainea ryhtymään myös yhtyeen laulajaksi.


text: Vuodenvaihteen jälkeen kokoonpanomuutoksen kokenut Megadeth äänitti Mustainen, Ellefsonin ja rumpali Lee Rauschin muodostamalla kolmihenkisellä kokoonpanolla demoäänitteen "Last Rites", joka sisälsi kolme Mustainen säveltämää, vielä tuolloin musiikillisesti varhaisessa vaiheessa ollutta kappaletta: ”Last Rites/Loved to Death”, ”Skull Beneath the Skin” ja ”Mechanix”. "Last Rites" kulkeutui myös Levy-yhtiöiden korviin, ja vuoden 1984 marraskuussa Megadeth päätyi solmimaan levytyssopimuksen Combat Recordsin kanssa. Joulukuussa 1984 Mustainen ja Ellefsonin sekä yhtyeen uusien jäsenien, soolokitaristi Chris Polandin ja rumpali Gar Samuelsonin, muodostama Megadeth aloitti esikoisalbuminsa "Killing Is My Business... And Business Is Good!" äänittämisen.


text: Levy-yhtiö Combat Records antoi Megadethin käytettäväksi 8 000 dollaria albumin äänittämistä varten. Albumin budjetista kuitenkin puolet kului alkoholiin, huumeisiin ja ruokatarvikkeisiin. Yhtye joutui erottamaan albumin äänittämisessä avustaneen managerinsa Jay Jonesin väliaikaisen tuottajan tehtävästä ja äänittämään albumin käytännössä itsenäisesti tuottaja Karat Fayen avustuksella. Combat Records antoi yhtyeen käytettäväksi vielä 4 000 dollarin summan albumia varten. "Killing Is My Business... And Business Is Good!" äänitettiin näin ollen lopulta 12 000 dollarin budjetilla Kalifornian Malibussa Indigo Ranch -äänitysstudiolla vuoden 1984 joulukuusta vuoden 1985 tammikuuhun.


text: Albumin alkuperäisen painoksen äänenlaatua ja miksausta pidetään yleisesti heikkona, mikä selittyy albumin budjetti- ja tuotanto-ongelmista. Albumin heikko äänenlaatu erottuu esimerkiksi Dave Mustainen epäselvästi kuuluvista lauluosuuksista ja instrumenttien huomattavan eriasteisista äänenvoimakkuuksista. Mustaine on kertonut, että vinyylilevyn rajallisen tallennuskapasiteetin vuoksi yhtye halusi albumin kummallekin kääntöpuolelle neljä kappaletta, joista jokaisen kesto olisi noin neljä minuuttia. Tämä pitäisi albumin konseptin yksinkertaisena ja välttäisi vinyylin urien liiallisen kaventumisen, ja sitä kautta äänenlaadun huononemisen. Koska yhtyeellä oli äänitysten alkaessa seitsemän kappaletta albumia varten, se avasi myös mahdollisuuden levyttää albumille yksi lainakappale. Kyseiseksi lainakappaleeksi valittiin lopulta alun perin Nancy Sinatran tunnetuksi tekemä ”These Boots Are Made for Walkin'”.


text: Myös albumin kansitaiteen kanssa tapahtui sekaannus. Mustaine oli alun perin toimittanut Combat Recordsille luonnostelemansa piirroksen, josta piti tulla albumin kansikuva. Piirroksessa esiintyi yhtyeen maskotti Vic Rattlehead. Alkuperäinen kansikuva kuitenkin hukattiin, ja lopulta albumin kanteen päätyi Rattleheadin hahmoa mukailevasta pääkallosta ikuistettu valokuva. Yhtye pettyi ratkaisuun syvästi, ja ongelma korjaantui vasta vuosia myöhemmin kun levy-yhtiö Loud Records julkaisi albumin uusintapainoksen, jonka kansikuvituksesta vastasi Mustainen alkuperäista konseptia mukaillut Michael Mueller.


text: Loud Recordsin julkaiseman painoksen uudelleenmiksaus ja uudelleenmasterointi korjasi albumin äänimaailmaa. Kyseinen painos versio sisältää myös vuoden 1984 "Last Rites" -demoäänitteen, eli demoversiot kappaleista ”Last Rites/Loved to Death”, ”Mechanix” ja ”Skull Beneath the Skin”.


text: "Killing Is My Business... And Business Is Good!" on lähes yksinomaan Dave Mustainen sävellyksistä koostuva albumi. Albumin kappaleista ainoastaan lainakappale ”These Boots Are Made for Walkin'”, jonka on tehnyt Lee Hazlewood, ei ole Mustainen sävellys. Albumin avauskappale on kaksiosainen ”Last Rites/Loved to Death”. ”Last Ritesin” alun piano-osuuden päätyttyä käynnistyy kappaleen jälkimmäinen osio ”Loved to Death”, joka on hyvin nopeatempoinen kappale joka kertoo äärimmäisestä rakkaudesta. Kappaleen sanoitusten kuvaamassa kertomuksessa mies surmaa rakastamansa naisen, jolta hän ei ole saanut vastarakkautta, ettei kukaan muu voisi saada tätä.


text: Albumin nimikkoraita ”Killing Is My Business... And Business Is Good!” on kertomus alansa parhaimpiin kuuluvasta palkkamurhaajasta, joka tehtävän suoritettuaan aikoo seuraavaksi surmata toimeksiantajansa. Mustaine sai inspiraation kappaleeseen Marvel Comicsin sarjakuvahahmo Tuomarista.


text: ”Skull Beneath the Skin” kertoo yhtyeen maskotti Vic Rattleheadista, okkultismista ja mustasta magiasta. Alun perin kappaletta työstettiin nimellä ”Self Destruct”. Kappaleessa Vicin ulkonäön myyttinen kehittyminen on hyvin keskeinen teema. Kappaleessa Vic eksyy mustan magian istuntoon ja tulee vangituksi, jonka jälkeen häntä muun muassa kidutetaan ja hänen kalloonsa asennetaan metallikorkit korvien päälle, viisiri peittämään silmiä ja rautaniitit lukitsemaan hänen leukansa paikoilleen. Näin ollen Vicin hahmo ilmentää tunnettua sanontaa ”älä näe pahaa, älä kuule pahaa, älä puhu pahaa.” Dave Mustainen mukaan hahmossa kiteytyivät hänen ajatuksensa uskonnosta, sorrosta ja ilmaisun vapaudesta.


text: Albumin neljäs kappale on alun perin Nancy Sinatran tunnetuksi tekemä vanha, blues-pohjainen pop-iskelmä ”These Boots Are Made for Walkin'”. Koska yhtyeellä oli äänitysten alkaessa seitsemän omaa kappaletta levytettäväksi, mahdollisuus lainakappaleen levyttämisestä nousi esiin. Dave Mustaine halusi yhtyeen levyttävän kappaleen, jota kukaan ei odottaisi kuulevansa Megadethin kaltaisen yhtyeen versioimana ja onnistui vakuuttamaan muun yhtyeen siitä, että ”These Boots Are Made for Walkin'” olisi oiva valinta albumille. Albumin julkaisua seuranneissa konserteissa kappaleesta tuli yhtyeen esiintymisen show-numero, jossa basisti David Ellefson istui lavalle tuodulla baarituolilla soittaen kappaleen bassointroa tavallista pitempään, ja kun intro päättyi myös muu yhtye aloitti kappaleen. Tällöin Ellefson myös potkaisi tuolin lavalta.


text: Mustaine muutti joitain sanoituksia vastaamaan enemmän yhtyeen fanien mieltymyksiä. Kappaleen alkuperäinen säveltäjä ja sanoittaja Lee Hazlewood kuitenkin suivaantui yhtyeen versiosta, ja vaati myöhemmin kappaletta poistettavaksi albumin myöhemmiltä painoksilta, sillä hän piti Mustainen muokkaamia sanoituksia ”hävyttöminä ja loukkaavina”. Aluksi näin tapahtuikin, ja vuoden 1995 ja sitä myöhemmät julkaisut eivät kappaletta sisällä. Vuoden 2002 remasteroitu versio kuitenkin sisältää kappaleen muokattuna, jossa Hazlewoodin alkuperäisiä sanoituksia on sensuroitu.


text: Kappale ”Rattlehead” on kuvaus Megadethin esiintyessään synnyttämästä energiasta ja yhtyeen konsertista. Kappale on eräänlainen jatkumo ”Skull Beneath the Skinille”, sillä myös ”Rattlehead” sisältää viittauksen yhtyeen maskotti Vic Rattleheadiin sekä nimensä että sanoitustensa osalta.


text: ”Chosen Ones” kertoo ristiretkeläisistä, jotka matkustavat Lähi-itään taistellakseen muslimeja vastaan. Kappaleen sanoitus on tyyliltään humoristinen, sillä se sai innoituksensa John Cleesen elokuvassa "Monty Pythonin hullu maailma" näyttelemästä roolihahmosta, Taikuri-Timistä.


text: Kestoltaan hieman yli viisiminuuttinen ”Looking Down the Cross” on kuvaus Jeesus Kristuksen viimeisistä hetkistä ja ajatuksista ristillä ennen hänen kuolemaansa. Kappaleen sanoituksissa Dave Mustaine nostaa esiin mahdollisuuden Jeesuksen kostonhalusta, vaikka tämä puhuikin aina anteeksiantavaisuuden puolesta. Alun perin kappaleen työnimi oli ”Speak No Evil”.


text: Dave Mustaine kirjoitti albumin päättävän kappaleen ”Mechanix” ollessaan vielä Metallican soolokitaristi. Kappale kertoo huoltamolla työskentelevästä miehestä, joka unelmoi intiimistä kanssakäymisestä huoltamolle saapuvan rikkaan naisasiakkaan kanssa. Metallica julkaisi "Mechanixin" uusin sanoituksin nimellä ”The Four Horsemen” yhtyeen esikoisalbumilla "Kill 'Em All".


text: Combat Records julkaisi albumin Yhdysvalloissa 12. kesäkuuta 1985 vinyyli- ja CD-levynä sekä C-kasettina. Music for Nations julkaisi albumin Britanniassa. "Killing Is My Business... And Business Is Good!" ei ilmestyessään noussut Yhdysvalloissa Billboardin albumilistalle laisinkaan, koska Combat Records oli itsenäinen levy-yhtiö eikä juurikaan panostanut albumin markkinointiin. Albumi on yhä Megadethin ainoa, joka ei ole yltänyt Billboardin listalle. Combatin vähäisestä mainostamisesta huolimatta "Killing Is My Business And Business Is Good!" muodostui yhdeksi Combatin kaikkien aikojen myydyimmistä äänitteistä. Kun Megadeth aloitti työstämään seuraavaa studioalbumiaan "Peace Sells... But Who's Buying?", yhtye ei ollut tyytyväinen Combatin tarjoamaan alhaiseen levytysbudjettiin ja teki levytyssopimuksen Capitol Recordsin kanssa. Megadethin, Metallican, Anthraxin ja Slayerin muodostaman "thrash metalin neljän suuren yhtyeen" joukosta Megadeth julkaisi ensilevynsä viimeisenä. "Killing Is My Business... And Business Is Good!" on julkaistu alkuperäisellä kansitaiteella varustettuna CD-formaatissa vuoden 2002 painoksen jälkeen myös vuonna 2009, ja vinyylilevynä vuonna 2013.


text: Albumi sai julkaisunsa aikoihin positiivisen vastaanoton paitsi metallimusiikkiin keskittyneiltä lehtijulkaisuilta, myös valtavirran musiikkimedialta. Myöhemmin muun muassa "Allmusicin" Steve Huey on kehunut albumin olevan "Megadethia raaimmillaan, ja vaikka albumilla yhtye ei ole musiikillisessa huipussaan se korvaa sen esittämänsä musiikin tuomalla energialla osuvasti."


text: Kun Megadeth aloitti albumin kiertueen, soolokitaristi Chris Poland erosi yhtyeestä ja hänen tilalleen valittiin lopulta Mike Albert. Poland palasi yhtyeeseen jälleen vuoden 1985 lokakuussa. Dave Mustaine on todennut, että "koko kiertue kohokohtineen jäi vähäpätöisemmäksi kuin se olisi ollut Chrisin vahvistamalla kokoonpanolla", mutta koska Poland ja Mustaine riitelivät usein, Mustaine on myös sanonut "Chrisin väliaikaisen poissaolon kenties olleen verhottu siunaus", ja että "se viivytti Megadethin vääjäämätöntä murtumista parilla ylimääräisellä kuukaudella." Kiertueen aikana Megadeth kiersi ensimmäistä kertaa Yhdysvalloissa ja Kanadassa.


text: Dave Mustaine on kertonut olevansa ylpeä albumista, varsinkin jos otetaan huomioon kaikki sen tekemistä vaikeuttaneet ongelmat. Hän on kertonut muun muassa pitävänsä albumin voimakkuudesta, vauhdista ja tarinankerronnasta. "Killing Is My Business... And Business Is Good!" onkin usein nostettu Megadethin musiikillisesti raaimmaksi albumiksi.


text: Myös Anthraxin kitaristi Scott Ian on kertonut albumin aikoinaan vaikuttaneen häneen syvästi, kun hän kuuli sen ensimmäisen kerran. Hänen mielestään thrashin "neljän suuren" esikoisalbumeista "Killing Is My Business... And Business Is Good!" oli johdonmukaisin ja täydellisin. Hän on myös sanonut, että sen mitä albumi on mahdollisesti menettänyt heikohkossa tuotannossa, se korvaa silkalla energialla.


title: Ródos (kaupunki)

text: Ródos () on Kreikan kaupunki sekä samanniminen Ródoksen kunnan kunnallisyksikkö (Δημοτική Ενότητα Ρόδου, "Dimotikí Enótita Ródou") ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Koko kunnallisyksikön väkiluku on 50 636 ja varsinaisen Ródoksen kaupungin väkiluku 49 541 (vuonna 2011). Ródoksen kaupunki on Ródoksen saaren pääkaupunki sekä Ródoksen kunnan kuntakeskus. Se on myös Dodekanesian saariryhmän perinteinen keskuskaupunki ja toimi lakkautetun Dodekanesian prefektuurin pääkaupunkina.


title: Ródos (kaupunki)

text: Ródoksen kaupunki perustettiin antiikin aikana. Antiikin Rhodoksessa sijaitsi yksi maailman seitsemästä ihmeestä, Rodoksen kolossi. Johanniittain ritarikunnan rakentama linnoitettu Ródoksen vanhakaupunki kuuluu Välimeren alueen parhaiten säilyneisiin keskiaikaisiin kaupunkeihin. Unesco liitti Rodoksen keskiaikaisen kaupungin maailmanperintöluetteloon vuonna 1988.


title: Ródos (kaupunki)

text: Ródos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Ródoksen kunnaksi yhdessä Afántoun, Archángeloksen, Attávyroksen, Ialysóksen, Kallithéan, Kámeiroksen, Líndoksen, Nótia Ródoksen ja Petaloúdeen kanssa.


title: Ródos (kaupunki)

text: Ródoksen saari, antiikin aikaisessa nimimuodossa Rhodos, sijaitsi lähellä Lähi-itää ja Vähää-Aasiaa merkittävien kauppareittien varrella itäisellä Välimerellä, minkä ansiosta saaresta kehittyi jo antiikin ajalla tärkeä kaupallinen keskus ja merivalta. Rhodoksen kaupunki perustettiin saaren pohjoiskärkeen vuonna 408 eaa., ja nimettiin saaren mukaan. Kaupunki perustettiin saaren vanhojen kaupunkien Lindoksen, Ialysoksen ja Kameiroksen yhteisestä sopimuksesta. Perustamiseen päädyttiin, koska vanhojen kaupunkien satamat eivät enää kyenneet hoitamaan kasvanutta merenkulkua ja kaupankäyntiä. Rhodoksen kaupungissa oli kolme suurikokoista luonnonsatamaa, jotka ratkaisivat ongelmat. Lisäksi kaupungin sijainti oli edullinen myös siksi, että saaren ohittaneet laivat saattoivat pysähtyä sen satamissa riippumatta siitä, kumman puolen rannikkoa pitkin ne kulkivat.


title: Ródos (kaupunki)

text: Uusi Rhodoksen kaupunki kukoisti erityisesti hellenistisellä kaudella, kun taas Kameiros ja Ialysos pitkälti syrjäytyivät. Rhodoksen kaupungissa otettiin käyttöön miletoslaisen arkkitehti Hippodamoksen suunnittelema ruutukaava. Yhä nykyäänkin useat sekä vanhan- että uudenkaupungin pääkaduista noudattelevat tätä ruutukaavaa. Kaupungissa sijaitsi suuri Helios-jumalan patsas, joka tunnetaan Rhodoksen kolossina. Se luettiin yhdeksi maailman seitsemästä ihmeestä. Patsas ei ole säilynyt nykyaikaan, eikä sen sijaintipaikkaa tunneta. Aiemmin sen esitettiin usein seisseen sataman suulla hajareisin, mutta todellisuudessa näin ei ollut.


title: Ródos (kaupunki)

text: Antiikin Rhodoksen kaupungin jäänteitä on nähtävillä erityisesti kaupungin akropoliilla eli yläkaupungin kukkulalla, joka tunnetaan nykyisin myös nimellä Monte Smith. Se sijaitsee nykyisen keskustan länsipuolella noin kaksi kilometriä kaupunginmuurista. Akropoliin arkeologisella alueella sijaitsevat muun muassa Apollonin temppelin, Rhodoksen stadionin sekä Odeionin rauniot, jotka ovat peräisin kaupungin kukoistuskaudelta 200–100-luvuilta eaa. Vanhassakaupungissa sijaitsevat muun muassa Afroditen temppelin rauniot, jotka ovat 200-luvulta eaa.


title: Ródos (kaupunki)

text: Ródoksen kaupunki taantui keskiajalle tultaessa, mutta säilyi olemassa. Se nousi uuteen kukoistukseen, kun Johanniittain ritarikunta saapui saarelle vuonna 1309 ja teki kaupungista keskuspaikkansa. Kaupungin vanhakaupunki on vanhimmilta osiltaan peräisin tuolta ajalta. Kaupunkiin rakennettiin muun muassa ritarikunnan Suurmestarin palatsi. Kaupungin ympärille rakennettiin neljä kilometriä pitkä linnoitusmuuri. Muurit ovat yhä nykyisinkin alkuperäisessä asussaan yhtä porttia, joka rakennettiin 1900-luvulla, lukuun ottamatta. Italialaiskauden aikana, vuonna 1924, portteihin tehtiin muutoksia, että niistä mahtui kulkemaan autoilla.


title: Ródos (kaupunki)

text: Johanniittain ritarikunnan hallinto- ja asuintilat sijaitsivat Collachiumissa, vanhankaupungin pohjoisosassa. Sen tärkein rakennus oli ritarikunnan päämaja, Suurmestarin palatsi. Lisäksi jokaisella ritarikunnan kansallisuudella oli Collachiumissa omat talonsa. Collachiumin läheisyydessä sijaitsee Plateía Sýmis -aukio, jossa sijaitsevat Afroditen temppelin rauniot. Temppelin raunioiden takana sijaitsee Plateía Argyrokástrou -aukio, jonka laidalla sijaitsee 1500-luvulla valmistunut Auvergnen talo. Auvergne oli yksi ritarikunnan kansallisuuksista. Aukiolla on myös 1300-luvulta peräisin oleva rakennus, Armeria, joka todennäköisesti toimi ritarikunnan ensimmäisenä sairaalana. Sittemmin rakennuksessa säilytettiin aseita ja nykyisin rakennuksessa toimivat koristetaiteen museo sekä Dodekanesian arkeologisen instituution arkisto.


title: Ródos (kaupunki)

text: Vanhankaupungin Plateía Musiou -aukiolla sijaitsee Englannin talo, joka alun perin rakennettiin 1400-luvulla, mutta rakennettiin uudelleen italialaiskaudella. Myös Englanti oli yksi ritarikunnan kansallisuuksista. Aukiolla on myös Ródoksen arkeologinen museo, alun perin johanniittain sairaala, sekä esimerkiksi Panagía tou Kástrou -kirkko, jonka rakennustyöt aloitettiin bysanttilaisella kaudella, mutta valmiiksi kirkko tuli johanniittain kaudella. Kirkko oli alun perin roomalaiskatolinen, mutta osmanien otettua saari haltuunsa, tehtiin rakennuksesta moskeija. Nykyisin kirkossa toimii jälkibysanttilaisen kauden uskonnollisen taiteen museo. Ritarikunnan taloista Italian, Ranskan, Espanjan ja Provencen talot sijaitsevat Odós Ippotón -kadun eli Ritarien kadun varrella, joka lukeutuu maailman parhaiten säilyneiden keskiaikaisten katujen joukkoon.


title: Ródos (kaupunki)

text: Collachiumin eteläpuolella sijaitsee Chóra eli Burg, jossa sijaitsevat juutalainen ja turkkilainen kortteli. Osmanien valtakunta sai Ródoksen saaren haltuunsa vuonna 1522 piirityksen jälkeen. Vain osmanit ja juutalaiset saivat tämän jälkeen asua muurien sisäpuolella. Osmanikaudella vanhaankaupunkiin rakennettiin basaari ja kirkot muutettiin moskeijoiksi. Ródoksen siirtymistä osmanien haltuun juhlistettiin rakentamalla Solimanin moskeija, joka valmistui vuonna 1523. Odós Ippodámou -kadulle valmistui vuonna 1794 Ahmet Hamuzin kirjasto, jossa on persian- ja arabiankielisiä käsikirjoituksia sekä 1400- ja 1500-luvulta peräisin olevia käsin kirjoitettuja Koraaneita. Turkkilaisen korttelin Plateía Aríonos -aukiolla sijaitsee Mustafa Paššan moskeija sekä Mustafa Paššan hamam.


title: Ródos (kaupunki)

text: Odós Sokrátous -kadun (Sokrateen katu) päässä sijaitsee Plateía Ippokrátous eli Hippokrateen aukio, jonka keskellä on Sintrivanin suihkukaivo pienine minareetteineen. Aukion laidalla on myös Castellanía-rakennus, joka toimi johanniittain pörssinä ja oikeustalona. Nykyään rakennuksessa toimivat kaupunginarkisto ja -kirjasto.


title: Ródos (kaupunki)

text: Ródoksen vanhankaupungin juutalaiskortteli sijaitsee turkkilaiskorttelista itään. Juutalaiskorttelin Plateía Evraíon Martýron -aukio (Juutalaisten marttyyrien aukio) sai nimensä siitä, kun saksalaissotilaat veivät Ródokselta ja läheiseltä Kosin saarelta vuonna 1944 yhteensä juutalaista Auschwitzin keskitysleirille. Aukiolla sijaitsevat esimerkiksi arkkipiispan palatsi ja johanniittain entinen merivoimien päämaja. Juutalaiskorttelin Odós Dosiádou -kadun varressa sijaitsee 1500-luvulla valmistunut Kahal Shalomin synagoga.


title: Ródos (kaupunki)

text: Osmanien valtakaudella kreikkalaiset eivät saaneet asua vanhassakaupungissa, vaan he joutuivat asumaan muurien toisella puolella, ”uudessa kaupungissa”. Dodekanesian italialaiskaudella 1900-luvun alkupuoliskolla kaupunkiin rakennettiin uudenaikaisia toimisto- ja hallintorakennuksia sekä kirkkoja. Aluksi rakennukset edustivat Art decoa, jossa oli itämaisia vaikutteita. Myöhemmin rakennetut rakennukset edustavat pelkistetympää uusklassismia.


title: Ródos (kaupunki)

text: Uuden kaupungin itäpuolella sijaitsee Mandrákin satama, jonka muurilla on kolmen tuulimyllyn rauniot sekä Pyhän Nikolaoksen (Ágios Nikólaoksen) linnake samannimisine kappeleineen. Linnake toimii nykyään majakkana. Mandrákin sataman kupeessa sijaitsee Néa Agorá -niminen uusi kauppahalli, jonka italialaiset rakensivat vanhan tilalle. Néa Agorán läheisyydessä sijaitsevat Ródoksen kaupungin kaksi linja-autoasemaa. Mandrákin sataman suulla on nykyisin kaksi pylväiden päässä olevaa pronssiveistosta, joista toinen esittää uros- ja toinen naaraspeuraa.


title: Ródos (kaupunki)

text: Sataman suun läheisyydessä sijaitsee Ródoksen katedraali. Lähellä sijaitsevat myös italialaiskaudella valmistuneet kaupungintalo, kansallisteatteri ja kuvernöörin palatsi. Kansallisteatterin pohjoispuolella sijaitsee Murad Reisin moskeija ja moskeijan takana puolestaan Éllin uimaranta. Italialaiskaudella valmistui saaren pohjoisimpaan kärkeen myös yleisöakvaario, jossa on esillä muun muassa Ródoksen saaren rannikoiden kotoperäisiä lajeja.


title: Ródos (kaupunki)

text: Ródoksen kaupungissa toimii yksi Egean yliopiston yksiköistä ja sen humanistinen tiedekunta. Ródoksen kansainvälinen lentoasema sijaitsee Paradeísissa noin 13 kilometriä kaupungista luoteeseen.


title: Ródos (kaupunki)

text: Ródoksen kunnallisyksikkö muodostuu seuraavista kylistä ja kaupungeista:


title: Tattooed Millionaire

text: Tattooed Millionaire on laulaja Bruce Dickinsonin ensimmäinen sooloalbumi vuodelta 1990.


title: Tattooed Millionaire

text: Alun perin Dickinsonin oli tarkoitus säveltää yksi kappale Renny Harlinin ohjaamalle "Painajainen Elm Streetillä" -elokuvan soundtrackille. Kappale ("Bring Your Daughter... to the Slaughter"), joka myöhemmin päätyi uudelleennauhoitettuna ja sovitettuna Iron Maidenin levylle, sai levy-yhtiössä niin innostuneen vastaanoton, että hänelle tarjottiin kokonaista levytyssopimusta. Ehtona oli, että kappaleet ovat valmiina nauhoituksia varten, mutta todellisuudessa niin ei tapahtunut.